**Pravila za godišnje i mjesečne aukcije za raspodjelu prijenosnih kapaciteta na granici**  **između zona trgovanja**

**EMS AD Beograd (“EMS”)**

**i**

**Nezavisnog operatora sistema u Bosni i Hercegovini (“NOSBiH”)**

**SADRŽAJ**

[**Definicije**](#bookmark0)

[**Odjeljak 1**](#bookmark1) **Uvod**

[Član 1.1](#bookmark1) Uvodne napomene

[Član 1.2](#bookmark1) Opći principi

[Član 1.3 Aukciona kuća](#bookmark2)

[**Odjeljak 2**](#bookmark3) **Opće**

[Član 2.1](#bookmark3) Obim  [aukcionih pravila](#bookmark3)

[Član 2.2 Aukcije](#bookmark4)

[**Odjeljak 3 Procedura i uslovi za učešće u aukciji**](#bookmark5)

[Član 3.1 Registracija i prihvatanje aukcionih pravila](#bookmark5)

**Odjeljak 4 Aukcioni** [**algoritam i utvrđivanje aukcione cijene**](#bookmark7)

[Član 4.1](#bookmark7) Granica

[Član 4.2 Algoritam](#bookmark8)

[Član 4.3](#bookmark8) Utvrđivanje aukcione cijene

[**Odjeljak 5 Aukciona platform**](#bookmark11)**a**

[Član 5.1 Opći uslovi](#bookmark11)

[Član 5.2 Pristup aukcionoj platform](#bookmark12)i

[Član 5.](#bookmark12) 3  [Pristup aukcionoj platform](#bookmark12)i preko web servisa

[**Odjeljak 6 Specifična pravila za godišnju aukciju**](#bookmark14)

[Član 6.1 Aukcione ponude za rezervaciju kapaciteta na godišnjoj aukciji](#bookmark14)

[Član 6.2 Aukcioni postupak](#bookmark14)

[Član 6.3](#bookmark15) Objavljivanje  [rezultata aukcije](#bookmark15)

[**Odjeljak 7 Specifična pravila za mjesečne aukcije**](#bookmark16)

[Član 7.1 Aukcione ponude za rezervaciju kapaciteta na mjesečnoj aukciji](#bookmark16)

[Član 7.2 Aukcioni postupak](#bookmark16)

[Član 7.3](#bookmark17) Objavljivanje  [rezultata aukcije](#bookmark17)

[**Odjeljak 8 Plaćanje**](#bookmark20)

[Član 8.1 Opće odredbe](#bookmark20)

[Član 8.2 Plaćanje za godišnje aukcije](#bookmark21)

[Član 8.3 Plaćanje za mjesečne aukcije](#bookmark22)

**Odjeljak 9 Vraćanje prava na godišnji kapacitet**

Član 9.1 Opće odredbe

Član 9.2 Postupak vraćanja

Član 9.3 Naknada za nosioce *dodijeljenog kapaciteta* koji je vraćnjen aukcionoj kući

[**Odjeljak**](#bookmark24) **10**  **Korištenje**  [**dodijeljenog kapaciteta**](#bookmark24)

[Član 10.1](#bookmark24) Nacionalni komercijalni  [uslovi](#bookmark24)

[Član 10.2](#bookmark25) Nominacija *dodijeljenog kapaciteta*

Član 10.3 Princip „Iskoristi ili prodaj“ / *Use It or Sell It* / (UIOSI) za nominovani *dodijeljeni kapacitet*

[**Odjeljak 1**](#bookmark27)**1**  [**Prijenos prava na dodijeljeni kapacitet**](#bookmark27)

[Član 11.1](#bookmark24) Opći uslovi

[Član 11.2](#bookmark24) Prijenos prava na kapacitet preko aukcione platforme

[Član 11.3](#bookmark25) Rezervna procedura za prijenos prava na kapacitet

[**Odjeljak 12**](#bookmark28)  **Ograničavanje**  [**kapaciteta**](#bookmark28)

[Član 12.1](#bookmark28) Redoslijed prioriteta za ograničavanje kapaciteta

[Član 12.2](#bookmark29) Nadoknada za ograničavanje  [dodijeljenog kapaciteta](#bookmark29)

[**Odjeljak 13**](#bookmark30)  [**Razno**](#bookmark30)

[Član 13.1](#bookmark30)  [Obaveza](#bookmark30)

[Član 13.2](#bookmark30) Komunikacija

[Član 13.3](#bookmark31) Sigurnost i zaštita podataka

[Član 13.4](#bookmark32) Rješavanje sporova, nadležno tijelo i zakon koji se primjenjuje

[Član 13.5](#bookmark33) Period važenja, stupanje na snagu i izmjene i dopune [aukcionih pravila](#bookmark33)

[Član 13.6](#bookmark34) Spisak aneksa

**Definicije**

Izrazi koji se koriste imaju sljedeća značenja osim ukoliko se drugačije ne odredi.

|  |  |
| --- | --- |
| **(1M EURIBOR + 3%) godišnje** | jednomjesečna kamatna stopa po kojoj jedna prvoklasna banka nudi drugoj prvoklasnoj banci oročena sredstva u eurozoni (vidjeti: <http://www.euribor.org>), uvećana za 3% i obračunata uz primjenu proporcionalnog metoda. |
| **Aukcija** | tržišni metod upravljanja zagušenjem koji su usvojili  *operatori*  *prijenosnih sistema* u cilju raspodjele rapoloživih *kapaciteta*. |
| **Aukciona kuća** | *EMS* u funkciji *aukcione kuće.* *EMS* podliježe svim pravima i odgovornostima koji su dodijeljeni *aukcionoj kući*. |
| **Aukciona platforma** | elektronski, web-zasnovana aplikacija (DAMAS sistem) sa ograničenim pristupom kojom upravlja *Aukciona kuća*  (<https://damas.ems.rs>)  Mjesečne i godišnje *aukcije*  koje organizuje *Aukciona kuća* vrše se preko *aukcione platforme*. |
| **Aukciona ponuda** | zahtjev *učesnika na aukciji* za rezervaciju  *kapaciteta*  sa jasno definisanom količinom zahtijevanog kapaciteta (*iznos ponude*) i ponuđenom cijenom (*cijenom iz aukcione ponude*) za taj kapacitet (MW, EUR/MW) po satu. |
| **Aukciona pravila** | pravila za godišnje i mjesečne aukcije za raspodjelu prijenosnih kapaciteta između zona trgovanja EMS AD Beograd (“EMS”) i Nezavisnog operatora sistema u Bosni i Hercegovini (“NOSBiH”). |
| **Aukciona cijena** | cijena posljednje prihvaćene *aukcione ponude*  (marginalna cijena), iskazana u eurima koja se utvrđuje za svaku granicu i smjer; a plaća je svaki *učesnik na aukciji* za svaki MW *obećanog kapaciteta,* za svaki sat. |
| **Vanredne situacije** | uslovi ili događaji i okolnosti koji na osnovu stručne ocjene *EMS*-a ili *NOSBiH-a*, dovode u rizik sigurnost isporuke, snabdijevanja ili prijenosa električne energije, ili tehničku bezbjednost predmetnog nacionalnog prijenosnog sistema ili njegovog značajnijeg dijela. |
| **Viša sila** | uslovi ili događaji i okolnosti koji su, ili čije posljedice su izvan realne kontrole *EMS-a* ili *NOSBiH-a*, a koji ne mogu da se spriječe ili prevaziđu uz realna predviđanja i djelovanje, kao što su (ali ne ograničavajući se samo na njih): međunarodni nametnuti slobodni tokovi električne energije, atmosferske pojave koje nisu mogle da se izbjegnu zbog njihovog uzroka ili obima i trajanja, neočekivane ili neizbježne havarije ili ograničenja rada proizvodnih kapaciteta, ako *EMS* ili *NOSBiH* protiv njih mogu da preduzmu jedino mjere kojima se ugrožava sigurnost isporuke i snabdijevanja, ili ono što ne može da se riješi mjerama koje su sa tehničke, finansijske ili ekonomske tačke gledišta realno moguće za *EMS* ili *NOSBiH*. |
| **Vrijeme upisano na poruci /Time Stamp/** | sistemsko vrijeme *aukcione platforme*  koje predstavlja trenutak kada poruka odlazi iz ili dolazi na  *aukcionu platformu.* *Vrijeme upisano na poruci* je mjerodavno prilikom rješavanja sporova. |
| **Dodijeljeni kapacitet** | *Obećani kapacitet učesniku na*  *aukciji*  postaje *dodijeljeni kapacitet* kada *učesnik na*  *aukciji*  ispuni obaveze vezane za plaćanja, u skladu sa procedurom iz Odjeljka 8. *dodijeljeni kapacitet*  garantuju *operatori*  *prijenosnih sistema*, koji su se *aukcionoj kući* na to obavezali u skladu sa ovim *aukcionim pravilima*. |
| **EIC kod** | identifikacioni kod koji služi za jasnu identifikaciju subjekata u prekograničnoj razmjeni)  *EIC kodove*  izdaju lokalne kancelarije za izdavanje, a lista sa izdatim kodovima se objavljuju na internet stranici ENTSO-E  <https://www.entsoe.eu/fileadmin/user_upload/edi/library/eic/cds/area.htm>. |
| **EMS (EMS AD Beograd)** | preduzeće sa sjedištem u Beogradu, Ul. Kneza Miloša 11, Srbija, koje je registrovano kod Agencije za privredni registar Republike Srbije pod matičnim brojem 20054182. |
| **ENTSO-E** | udruženje evropskih operatora prijenosnih sistema za električnu energiju |
| **Zona trgovanja** | najveće geografsko područje unutar koga učesnici na tržištu mogu razmjenjivati energiju bez raspodjele prijenosnog kapaciteta |
| **Iznos ponude** | zahtijevana količina *kapaciteta*  u MW (sastavni dio *aukcione ponude*). |
| **ITR (*Interconnection Trade Responsible*) / Strana odgovorna za inter-konektivnu razmjenu /** | učesnik na tržištu koga *operatori prijenosnih sistema* prepoznaju kao odgovornog za prijavu po *dodijeljenom kapacitetu*  On mora biti identifikovan *EIC kodom*. Sa strane *EMS-a*, to je učesnik na tržištu koji posjeduje važeći ugovor o balansnoj odgovornosti zaključen sa *EMS-om*. Sa strane *NOSBiH-a*, to je pravno lice koje posjeduje licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH. |
| **Kalendar godišnje aukcione procedure** | kalendar godišnje *aukcione* procedure koji je objavljen na internet stranici *aukcione kuće* sa definisanim rokovima za provođenje godišnje *aukcije* za tekuću kalendarsku godinu:   * rok za objavu *ponuđenog kapaciteta* * rok za dostavljanje *aukcionih ponuda* na *aukcionu platformu* * rok za objavu informacija o rezultatima godišnje *aukcije* * datum izdavanja predračuna na osnovu rezultata godišnje *aukcije* * datum dospijeća predračuna na naplatu * datum početka korištenja prijenosnog kapaciteta * rok za vraćanje prava na godišnji kapacitet * datum za vraćanje finansijskih sredstava zbog vraćanja prava na godišnji kapacitet |
| **Kalendar mjesečnih aukcionih procedura** | kalendar mjesečnih *aukcionih* procedura koji je objavljen na internet stranici *aukcione kuće* sa definisanim rokovima u kojima će se vršiti provođenje mjesečnih *aukcija* za tekuću kalendarsku godinu:   * rok za vraćanje prava na godišnji kapacitet * rok za objavu *ponuđenog kapaciteta* * rok za dostavljanje *aukcionih ponuda* na *aukcionu platformu* * rok za objavu informacija o rezultatima mjesečne  *aukcije* * datum izdavanja predračuna na osnovu rezultata mjesečne  *aukcije* * datum dospijeća predračuna na naplatu * datum početka korištenja prijenosnog kapaciteta * obavještenje o *dodijeljenom kapacitetu* koji je vraćen i prodat * datum za vraćanje finansijskih sredstava usljed vraćanja prava na mjesečni kapacitet |
| **Kapacitet** | prekogranični prijenosni kapacitet (MW). |
| **Korisnik** | osoba koja ima pravo da koristi *aukcionu platformu*  u ime *učesnika na aukciji* |
| **NOSBiH (Nezavisni operator sistema u Bosni i Hercegovini)** | pravno lice sa registrovanim sjedištem u Sarajevu, Ulica Hifzi Bjelevca 17, Bosna i Hercegovina, upisano u Registar pravnih lica BiH koji se vodi u Ministarstvu pravde BiH pod brojem: 08-50.3-7-3/05. |
| **Obećani kapacitet** | *kapacitet* koji je objavljivanjem rezultata godišnje ili mjesečne *aukcije*, *učesniku na aukciji* obećala  *Aukciona*  *kuća* |
| **Objava aukcionih kapaciteta** | dokument objavljen na internet stranici *aukcione kuće*  u kome se navode vrijednosti *ponuđenog*  *kapaciteta*, *rezervacioni period* i svi ostali relevantni podaci neophodni za provođenje *aukcije* |
| **Obrazac ponude** | formular sa nedvosmislenim i jasnim specifikacijama navedenim u Dodatku A i Dodatku B Aneksa 5 za dostavljanje *aukcionih ponuda aukcionoj kući*  u slučaju alternativne godišnje i mjesečne aukcione procedure  Ovaj formular mora da se popuni štampanim slovima. |
| **Ograničavanje dodijeljenih kapaciteta** | smanjenje *kapaciteta* na granici između *zona trgovanja* *EMS-a* i *NOSBiH-a* u slučaju *više sile*  ili u *vanrednim situacijama* kada *EMS* i *NOSBiH* moraju hitno djelovati |
| **Operator prijenosnog sistema** | pravno lice odgovorno za rad, održavanje, i ako je potrebno, razvoj prijenosnog sistema u datoj oblasti, a gde se to može primijeniti, i njegovih interkonekcija sa drugim sistemima, kao i za obezbjeđivanje dugoročne sposobnosti sistema da ispuni realne potrebe za prijenosom električne energije |
| **Operatori prijenosnih sistema** | operatori prijenosnog sistema koji učestvuju u ovoj zajedničkoj aukcionoj proceduri, tj. *EMS* i *NOSBiH*. |
| **Ponuđeni kapacitet** | *kapacitet* koji su ponudili i garantuju ga predmetni *operatori*  *prijenosnih sistema* za određenu granicu i smjer te period naznačen u *aukcijskoj*  proceduri |
| **Preliminarna aukciona specifikacija** | dokument objavljen na internet stranici *aukcione kuće* u kome se navode vrijednosti *ponuđenog kapaciteta*, *rezervacioni period* i svi ostali relevantni podaci neophodni za provođenje *aukcije* prije početka procesa vraćanja prava na godišnji kapacitet |
| **Prenosilac kapaciteta /Transferor/** | *učesnik na aukciji* ili *ITR*  koji želi da prenese *dodijeljeni kapacitet* drugom *učesniku na aukciji* ili *ITR* |
| **Primalac kapaciteta /Transferee/** | *učesnik na aukciji* ili *ITR*  kome je prenijet *dodijeljeni kapacitet*. |
| **Radni dan** | kalendarski dani, od ponedjeljka do petka, sa izuzetkom državnih praznika u Republici Srbiji, čiji se spisak za tekuću godinu objavljuje na internet stranici *aukcione kuće* |
| **Rezervacioni period** | period za koji je *kapacitet* ponuđen na *aukciji* |
| **SEV** | srednjoevropsko vrijeme |
| **Token** | medij na kome se čuva elektronski sertifikat |
| **Ugovor o Energetskoj zajednici** | ugovor kojim se osniva Energetska zajednica potpisan 25. oktobra 2005. godine između Evropske zajednice, s jedne strane te Albanije, Bugarske, Bosne i Hercegovine, Hrvatske, BJR Makedonije, Crne Gore, Rumunije, Srbije i UNMIK-a |
| **Ugovor o učešću u aukcijama za raspodjelu prava na korištenje prekograničnog prijenosnog kapaciteta (Ugovor)** | ugovor *aukcione kuće*  i *učesnika na aukciji*  za učestvovanje na *aukcijama*  na granici Srbija – Bosna i Hercegovina za kalendarsku godinu |
| **Uredba EU** | uredba br. 714/2009 Evropskog parlamenta i Vijeća od 13. jula 2009. godine o uslovima za pristup mreži za prekogranične razmjene električne energije koja se odnosi na zajednička pravila za unutrašnje tržište električne energije |
| **Učesnik na aukciji** | učesnik na tržištu sa jedinstvenim *EIC kodom*, registrovan u *aukcionoj kući*  u skladu sa članom 3.1. |
| **Učesnik na tržištu** | pravno lice koje posjeduje Licencu za djelatnost međunarodne trgovine električnom energijom koju je izdala Državna regulatorna komisija za električnu energiju BiH ili pravno lice, odnosno preduzetnik koji posjeduje važeću licencu koju je izdala Agencija za energetiku Republike Srbije (za djelatnosti proizvodnje električne energije, snabdijevanja na veliko električnom energijom ili snabdijevanja električnom energijom) ili je registrovan kao balansno odgovorna strana u Republici Srbiji u skladu sa Pravilima o radu tržišta električne energije |
| **Cijena iz aukcione ponude** | cijena u eurima koju je *učesnik na aukciji* spreman da plati za 1 MW *kapaciteta*  za svaki sat. |

Osim ukoliko kontekst drukčije ne zahtijeva, svaki tekst u *Aukcionim pravilima* koji je napisan u jednini, odnosi se i na množinu, po logičnom smislu, i obratno. Osim toga, isti princip se primjenjuje i na rod imenica.

**Odjeljak 1**

**Uvod**

**Član 1.1 Uvodne napomene**

U skladu sa *Ugovorom o Energetskoj*  *zajednici* i odlukom Ministarskog vijeća Energetske zajednice kojom je prihvaćena primjena *Uredbe EU*, uspostavlja se tržišni mehanizam za raspodjelu *kapaciteta* učesnicima na tržištu.

Da bi se postigla maksimalna transparentnost u raspodjeli *kapaciteta* te izbjegla diskriminacija prilikom raspodjele, *operatori prijenosnih sistema* organizuju zajedničke  *aukcije,* tj. zajedničku raspodjelu *kapaciteta*.

**Član 1.2 Opći principi**

*Operatori prijenosnih sistema* su se saglasili da uvedu zajedničku aukcionu proceduru, na granici Srbija – Bosna i Hercegovina, u svrhu raspodjele raspoloživog *kapaciteta*  učesnicima na tržištu.

Zbog tehničkih ograničenja u regionalnoj prijenosnoj mreži, na granici Srbija-Bosna i Hercegovina, može doći do pojave zagušenja.

*Aukciona pravila* su sačinjena u skladu sa  *Uredbom EU, Ugovorom o Energetskoj*  *zajednici*, nacionalnim zakonima koje primjenjuju *operatori prijenosnih sistema* i propisima koje su utvrdila nacionalna regulatorna tijela.

Cilj zajedničkih *aukcija* je da se  *učesnicima na aukciji* obezbijedi transparentan i nepristrasan način za raspodjelu raspoloživog *kapaciteta*.

*Operatori prijenosnih sistema* su se obavezali da će preko  *aukcione kuće* i putem  *aukcije,* ponuditi sve raspoložive  *kapacitete* u periodu za koji je određen  *ponuđeni kapacitet.*

Metodologija za izračunavanje vrijednosti *kapaciteta* za granicu Srbija – Bosna i Hercegovina zasniva se na metodologiji  *ENTSO-E*  za izračunavanje raspoloživog prijenosnog kapaciteta.

**Član 1.3 Aukciona kuća**

*Aukciona kuća* je odgovorna za organizovanje  *aukcija* u skladu sa  *Aukcionim pravilima*. *Ona*  provodi  *aukcije* i obezbjeđuje relevantne podatke učesnicima na tržištu te *operatorima prijenosnih sistema*.

*Operatori prijenosnih sistema* su se saglasili da će godišnje i mjesečne *aukcije* u funkciji *aukcione kuće* vršiti  *EMS*. Prema tome, ugovorni odnosi u smislu ovih  *aukcija* obuhvataju samo odnos između  *EMS-a* i  *učesnika na aukciji*.

*Operatori prijenosnih sistema* su se obavezali da  *kapacitet* učine dostupnim u mjeri u kojoj je preko *aukcione kuće* dodijeljen  *učesniku na aukcijama*, uz izuzeće slučajeva opisanih u članu 12.1.

**Odjeljak 2**

**Opće**

**Član 2.1 Okvir Aukcionih pravila**

Ova *aukciona pravila* propisuju rokove i uslove za raspodjelu raspoloživih  *kapaciteta* u oba smjera na granici Srbija – Bosna i Hercegovina.

*Aukciona pravila,* između ostalog, propisuju uslove koje  *učesnik na aukciji* mora da ispuni kako bi učestvovao u određenoj  *aukciji*, aukcioni algoritam (uključujući utvrđivanje  *aukcione cijene* kao rezultata  *aukcije*) i uslove za korištenje  *dodijeljenog kapaciteta*.

Objavom rezultata godišnje i mjesečne *aukcije*, *učesnik na aukciji* dobija potvrdu *aukcione kuće* da će, u skladu sa Odjeljkom 8, nakon izvršenog plaćanja *kapacitet* biti dodijeljen u skladu sa objavljenim rezultatima  *aukcije*, izuzimajući slučajeve opisane u članu 12.1 (tj. *učesnik na aukciji* dobija  *obećani kapacitet*).

*Operatori prijenosnih sistema* su se obavezali da će prihvatiti rezultat zajedničke  *aukcije* i rezervisati *kapacitete* za  *učesnike na aukcijama* u skladu sa rezultatima pojedinačne  *aukcije*. Svaki  *operator prijenosnog sistema* se obavezao da će obaviti usluge prijenosa po svojim uslovima, a u skladu sa zakonom koji se na njih primjenjuje (vidjeti Odjeljak 10).

Pristup mreži nije obuhvaćen ni garantovan  *Aukcionim pravilima* niti rezultatima  *aukcije.*

**Član 2.2 Aukcije**

*Aukciona kuća* organizuje godišnje i mjesečne  *aukcije.*

*Aukcije* se održavaju za rezervaciju *kapaciteta* za oba smjera na granici Srbija – Bosna i Hercegovina, za sljedeće  *rezervacione*  *periode*:

* za godišnju *aukciju* – *rezervacioni period* počinje 1. januara u 00:00h (SEV) i završava 31. decembra u 24:00h (SEV),
* za mjesečnu *aukciju* – *rezervacioni period* počinje prvog dana u 00:00h (SEV) i završava posljednjeg dana u 24:00h (SEV) za vremenski period sa istim vrijednostima *ponuđenog kapaciteta* u toku kalendarskog mjeseca u godini.

Ukoliko u nekom od smjerova u toku mjeseca ima više perioda sa različitim vrijednostima *ponuđenog kapaciteta*, prilikom organizovanja mjesečnih aukcija, za svaki period sa istom vrijednošću *ponuđenog kapaciteta*, organizuje se nezavisna aukcija i podnosi posebna *aukciona ponuda*.

*Rezervacioni period* (jedan ili više) i *ponuđeni*  *kapaciteti* su navedeni u *Objavi aukcionih kapaciteta*.

*Ponuđeni kapaciteti* na godišnjim i mjesečnim *aukcijama*  objavljuju se u  *Objavi aukcionih kapaciteta*  na internet stranici  *aukcione kuće* (<http://www.ems.rs>) i na  *aukcionoj platformi* (<https://damas.ems.rs>), u skladu sa krajnjim rokovima za objavu *ponuđenih kapaciteta*  definisanim u *kalendarima godišnje aukcione procedure* i *kalendarima mjesečnih aukcionih preocedura* koji se objavljuju na internet stranici *aukcione kuće*  (<http://www.ems.rs>).

**Odjeljak 3**

**Procedure i uslovi za učešće u aukciji**

**Član 3.1 Registracija i prihvatanje**  **aukcionih pravila**

Pravo učešća na *aukcijama* imaju:

* **sa strane**  ***EMS-a;*** pravno lice ili preduzetnik koji:
  + posjeduje bar jednu važeću licencu koju je izdala Agencije za energetiku Republike Srbije za obavljanje sljedećih energetskih djelatnosti:
    - proizvodnja električne energije
    - snabdijevanje električnom energijom na veliko
    - snabdijevanje električnom energijom
  + ili je registrovan kao balansno odgovorna strana u skladu sa Pravilima o radu tržišta električne energije;
* **sa strane**  ***NOSBiH-a;*** pravno lice koje posjeduje Licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH i koja se za učešće na *aukciji* registrovala kod *NOSBiH*-a.

Na *aukciji* mogu učestvovati samo *učesnici na tržištu* koji pod punom zakonskom odgovornošću izjave da su u potpunosti upoznati sa *Aukcionim pravilima*  i da neopozivo prihvataju primjenu važećih  *Aukcionih*  *pravila* koja su objavljena na internet stranici  *Aukcione kuće*.

Izjavu o prihvatanju primjene *Aukcionih pravila*  *učesnik*  *na tržištu* daje kada potpiše i ovjeri model ugovora o učešću u aukcijama za raspodjelu prava na korištenje prekograničnog prijenosnog kapaciteta (u daljem tekstu: ugovor) (vidjeti Aneks 1) uz koji prilaže:

* original ili ovjerenu kopiju izvoda iz privrednog registra, ne starije od 6 mjeseci (na srpskom jeziku, jednom od zvaničnih jezika u BiH ili engleskom jeziku za *učesnika na tržištu* čije sjedište nije u Republici Srbiji)
* spisak ovlaštenih predstavnika koji imaju pravo da komuniciraju sa  *Aukcionom kućom* u ime  *učesnika na tržištu*  te da izvršavaju obaveze prema  *Aukcionoj kući* u ime  *učesnika na tržištu* (vidjeti dodatak Aneksa 1).

Ugovor i pripadajući dokumenti moraju da sadrže potpune i tačne podatke.

Svaki *učesnik na tržištu* identifikuje se jednim važećim i jedinstvenim  *EIC kodom* izdatim za  *učesnika na tržištu*, i registrovanom na spisku  *EIC kodova*.

*Učesnik na tržištu* koji ne posjeduje jedinstven i važeći *EIC kod*  može se obratiti lokalnoj kancelariji za izdavanje  *EIC kodova*. Oni se izdaju u skladu sa pravilima lokalne kancelarije za izdavanje  *EIC kodova*.

Tri potpisana primjerka ugovora dostavljaju se  *Aukcionoj kući* u pisanoj formi, poštom, preko dostavljača ili lično. Ugovor se dostavlja na adresu  *Aukcione kuće* ili lično, na arhivu  *Aukcione kuće* (vidjeti Aneks 2). *Aukciona kuća* je *učesnika na tržištu* obavezna obavijestiti da smatra kako ugovor nije ni podnijet, ukoliko je dostavljen faksom ili elektronskom poštom ili je nepotpun, a *učesnik na tržištu* nije na poziv *Aukcione kuće* otklonio formalne nedostatke u ostavljenom roku.

*Aukciona kuća* dostavlja obavještenje o prihvatanju ili neprihvatanju registracije *učesnika na tržištu* kao *učesnika na aukcijama* elektronskom poštom, na adresu označenu u ugovoru.

Krajnji rok za podnošenje ugovora radi registracije  *učesnika na tržištu* kao *učesnika na aukcijama* za godišnju  *aukciju* je 12:00 sati (SEV) tri (3)  *radna*  *dana* prije krajnjeg roka za dostavljanje *aukcionih ponuda* za odgovarajuću godišnju *aukciju* koji je definisan *kalendarom godišnje aukcione procedure*. Krajnji rok za dostavljanje ugovora radi registracije  *učesnika na tržištu* kao *učesnika na aukcijama* za određene mjesečne  *aukcije* je 12:00 sati tri (3) *radna*  *dana* prije krajnjeg roka za dostavu  *aukcionih ponuda* za odgovarajuće mjesečne  *aukcije* definisanog  *kalendarom mjesečnih aukcionih procedura*.

*Aukciona kuća* će objaviti datum od kojeg teče rok za registraciju  *učesnika na aukciji* za narednu kalendarsku godinu na svojoj internet stranici <http://www.ems.rs>. Ugovor dostavljen  *Aukcionoj kući* prije objavljenog datuma početka registracije, smatra se preuranjenim i po njemu *Aukciona kuća* neće postupati.

Registracija važi za neodređen broj  *aukcija* koje *Aukciona kuća* provodi za kalendarsku godinu, bez obzira na obavezu  *učesnika na aukciji* da  *Aukcionu kuću* odmah obavijesti o bilo kojim promjenama i bez obzira na pravo  *Aukcione kuće* da zahtijeva ažuriranje ili ponovno dostavljanje bilo kog dijela prethodno navedene registracione dokumentacije.

Prihvaćeni ugovor, koji su potpisali ovlašteni predstavnici  *Aukcione kuće* i  *učesnika na aukciji* važi za neodređen broj *aukcija* u kalendarskoj godini. *Aukciona pravila*  predstavljaju opće uslove *ugovora*.

Svaki *učesnik na aukciji* može da promijeni svoj spisak ovlaštenih predstavnika ili druge podatke navedene u dodatku 1 ugovora*.* Na osnovu ažuriranog i validno potpisanog dodatka 1 ugovora koje  *učesnik na aukciji* dostavi osobama zaduženim za registraciju  *učesnika na aukciji* (vidjeti Aneks 2), *Aukciona kuća* će  *učesniku na aukciji* potvrditi registrovanu promjenu najkasnije tri  *radna dana* pošto  *Aukciona kuća* primi ažuriran i validno potpisan dodatak 1 ugovora. Obavještenje o potvrdi će biti poslato elektronskom poštom na adresu unijetu u ugovor  *učesnika na aukciji*.

S obzirom da se *aukcije* vrše preko  *aukcione*  *platforme*, *učesnik na aukciji* je obavezan da ispuni preduslove za pristup  *aukcionoj*  *platformi* navedene u članu 5.2.

**Odjeljak 4**

**Aukcioni algoritam i utvrđivanje aukcione cijene**

**Član 4.1 Granica**

Granica Srbija – Bosna i Hercegovina je uključena u zajedničku proceduru raspodjele *kapaciteta*.

Rezervacija *kapaciteta* (jednakog punom ili umanjenom  *iznosu ponude)*  je rezultat  *aukcijskog* postupka zasnovanog na pojedinačnim *cijenama iz aukcione ponude* za tu granicu i smjer. Ovaj postupak uzima u obzir  *ponuđene kapacitete* na ovoj granici.

**Član 4.2 Algoritam**

*Aukciona kuća* uređuje sve primljene *aukcione ponude* po opadajućem redoslijedu prema pojedinačnoj  *cijeni iz aukcione ponude*  praveći prioritetni redoslijed za svaki smjer posebno, odnosno za svaku *aukciju* na koju se pojedinačne *aukcione ponude*  odnose.

Ako *aukciona ponuda* koja se razmatra zajedno sa već prihvaćenim *aukcionim ponudama*, ne prelazi vrijednost *ponuđenog kapaciteta*  na granici, *aukciona kuća*  će je prihvatiti, a traženi *kapacitet*  će biti dodijeljen *učesniku na aukciji*.

Ako *aukciona ponuda* koja se razmatra zajedno sa već prihvaćenim *aukcionim ponudama*, prelazi vrijednost *ponuđenog kapaciteta*  na granici, ta *aukciona ponuda*  će se prihvatiti sa umanjenim *iznosom ponude*  do vrijednosti *ponuđenog kapaciteta*.

Ako postoje dvije ili više *aukcionih ponuda*, sa istom *cijenom iz aukcione ponude*, a zbir ovih *aukcionih ponuda,*  zajedno sa već prihvaćenim *aukcionim ponudama*  prelazi vrijednost *ponuđenog kapaciteta*  na granici (marginalne *aukcione ponude*), ove marginalne ponude se prihvataju uz umanjen *iznos ponude*  do vrijednosti *ponuđenog kapaciteta,* uz korištenje proporcionalnog smanjenja i zaokruživanja na manji cijeli broj*.* Preostali neraspodijeljeni *ponuđeni kapacitet* će, ukoliko postoji, biti dodijeljen *učesnicima na aukciji* koji su dostavili marginalne *aukcione ponude*, uzimajući u obzir *vrijeme upisano na poruci* pri podnošenju *aukcionih ponuda*, po 1 MW, počevši od *učesnika na aukciji* koji je vremenski prvi unio *aukcionu ponudu*, pa sve dok se preostali *ponuđeni kapacitet* potpuno ne raspodijeli.

**Član 4.3 Utvrđivanje**  **aukcione cijene**

Ako na granici Srbija – Bosna i Hercegovina zbir svih prihvaćenih *aukcionih ponuda*  ne prelazi *ponuđeni kapacitet*  tada je *aukciona cijena*  za tu granicu i smjer jednaka nuli.

Ako zbir primljenih *aukcionih ponuda*  prijeđe vrijednost *ponuđenog kapaciteta*, *aukciona cijena*  je jednaka najnižoj *cijeni iz aukcione ponude*  od svih *aukcionih ponuda*  koje su prihvaćene na toj granici i smjeru, tj. cijeni posljednje prihvaćene *aukcione ponude*.

*Učesnik na aukciji* je obavezan da plati  *aukcionu cijenu* utvrđenu za tu granicu i smjer za svaki MW *obećanog kapaciteta,*  saglasno Odjeljku 8 ovih pravila.

**Odjeljak 5**

**Aukciona platforma**

**Član 5.1 Opći uslovi**

*Aukciona kuća* će organizovati i provoditi zajedničke  *Aukcije*  za raspodjelu godišnjih i mjesečnih raspoloživih  *kapaciteta*  elektronski, u korisničkom okruženju  *aukcione platforme*.

*Aukciona kuća* je dužna  *korisnicima*  obezbijediti dokumentaciju za korištenje *aukcione platforme* (na internet stranici <http://www.ems.rs>)*,*  operativna uputstva koja se odnose na korištenje *aukcione platforme*, kao i *korisničku* podršku.

*Aukciona kuća* zadržava pravo da operativno promijeni provođenje poslovnih aktivnosti (datume i vremena  *aukcionih* procedura koji su definisani u Aneksu 3) u razumnim slučajevima, posebno kada nastanu sljedeći tehnički problemi: opći kolaps interneta, kolaps svih internet konekcija *aukcione platforme*, ili kolaps *aukcione platforme*  (serveri, baza podataka ili greška u aplikacijama *aukcione platforme* ).

Svi *korisnici*  *aukcione platforme* će biti obaviješteni, bez odlaganja, o tekućem operativnom stanju.

Svi rokovi definisani u  *Kalendaru godišnje aukcione procedure* i *Kalendaru mjesečnih aukcionih procedura*, posebno krajnji rokovi za elektronski prijenos podataka, objavu rezultata, itd. definisani su u sistemskom vremenu  *aukcione platforme.* Sistemsko vrijeme je dostupno *korisniku* prilikom direktnog pristupa *aukcionoj platformi.*

Prijem podataka je važeći samo ako je te podatke prihvatio server  *aukcione platforme*  prije isteka roka za podnošenje tih podataka i ako je *aukciona platforma* potvrdila taj prijem. Poslije isteka tog roka prijem podataka neće biti moguć.

Da bi bile uzete u obzir u *aukcijskoj*  proceduri*, aukcione ponude*  moraju biti dostavljene *aukcionoj platformi. Učesnik na aukciji* može da izmijeni dostavljenu  *aukcionu ponudu* prije isteka roka definisanog za podnošenje *aukcionih ponuda*.

Poslije unosa ili izmjene  *aukcione ponude*, *učesnik na aukciji* prima potvrdu. Ukoliko se prilikom unosa i izmjene *aukcione ponude*  desi nepravilnost, *aukciona ponuda*  će biti odbijena, a *učesnik na aukciji*  će biti obaviješten o razlogu za odbijanje *aukcione ponude* putem poruke na *aukcionoj platformi*. Posljednja prihvaćena  *aukciona ponuda* i potvrđena izmjena *aukcione ponude*  su obavezujuće za *učesnika na aukciji*.

Potvrda prijema *aukcionih ponuda*  na *aukcionoj platformi*  je odlučujući kriterijum za donošenje odluke da li je *aukciona*  *ponuda* dostavljena u roku predviđenom za podnošenje *aukcionih ponuda*. *Učesnik na aukciji* je odgovoran za pravovremeno dostavljanje  *aukcione ponude*  ili njenih izmjena  *aukcionoj kući*.

*Aukciona ponuda* koja ne ispunjava bilo koji od uslova u  *aukcionim pravilima* izuzima se i ne može biti uključena među *aukcione ponude*  koje će se obrađivati aukcijskim algoritmom.

*Korisnici* mogu dostavljati podatke  *aukcionoj platformi* (ili primiti podatke od nje) na dva načina:

* putem elektronskih obrazaca (html),
* preko XML fajla.

**Član 5.2 Pristup**  **aukcionoj platformi**

*Aukciona platforma* je dostupna svim *učesnicima na aukciji* koji imaju web pretraživač, korisnički nalog dobijen od *aukcione kuće* i token sa elektronskim sertifikatom.

Od svakog *učesnika na aukciji* zahtijeva se da za pristupanje *aukcionoj platformi*  i izvršenje poslovnih transakcija preko *aukcione platforme* koristi token sa elektronskim sertifikatom te korisnički nalog.

*Aukciona kuća* će obezbijediti dva (2) tokena svakom novom  *učesniku na aukciji* koji je licenciran za učešće na tržištu električne energije u Republici Srbiji.

*Aukciona kuća* će obezbijediti jedan (1) token svakom novom *učesniku na aukciji*  koji nije licenciran za učešće na tržištu električne energije u Republici Srbiji.

Oni *učesnici na aukciji* koji su već dobili tokene za učešće u aukcijama koje provodi *EMS* ili za pristup informacionom sistemu *EMS-a* za administraciju dnevnih planova rada, koristiće već aktivirane tokene i za pristup *alokacionoj platformi* tj. njima se neće izdavati dodatni tokeni.

Pošto *aukciona kuća* potvrdi registraciju *učesnika na aukciji* (u skladu sa članom 3.1.), *aukciona kuća* otvara korisnički nalog na *aukcionoj platformi*  i *učesniku na aukciji* izdaje token sa elektronskim sertifikatom u roku od tri (3) *radna dana.*

*Učesnik na aukciji* može da preuzme tokene na jedan od sljedećih načina:

* Predstavnik *učesnika na aukciji* može preuzeti token i lozinku za token i potpisati izjavu o preuzimanju i korištenju elektronskog sertifikata (vidjeti Aneks 6), lično u prostorijama  *Aukcione kuće* (Vojvode Stepe 412, Beograd, Srbija) svakog  *radnog dana* od 09:00 do 14:00h (SEV).
* *Aukciona kuća* token i tri primjerka izjave o preuzimanju i korištenju elektronskog sertifikata (vidjeti Aneks 6) na službenu adresu  *učesnika na aukciji* može poslati brzom poštom. Pošto primi token i dokumentaciju, *učesnik na aukciji* potpisuje tri primjerka izjave o preuzimanju i korištenju elektronskog sertifikata (vidjeti Aneks 6) i  *Aukcionoj kući* dostavlja dva originala i zjave poštom. Jedan original izjave o preuzimanju i korištenju elektronskog sertifikata ostaje kod  *učesnika na aukciji*. Pošto  *Aukciona kuća* primi izjavu o preuzimanju i korištenju elektronskog sertifikata, lozinka za token će biti poslata  *učesniku na aukciji* elektronskom poštom na adresu elektronske pošte navedenu u dodatku Ugovora.

*Učesnik na aukciji* je *aukcionu kuću* dužan obavijestiti o načinu na koji bi želio da preuzme token, jedan (1) *radni dan* poslije prijema potvrde o registraciji.

*Aukciona kuća* će aktivirati token poslije prijema originala potpisane izjave o preuzimanju i korištenju elektronskog sertifikata i elektronskom poštom poslati *učesniku na aukciji* korisničko ime i inicijalnu lozinku za pristup *aukcionoj platformi*. Poslije prijema informacije o korisničkom imenu i inicijalne lozinke, preporučuje se da  *učesnik na aukciji* promijeni lozinku.

*Učesnik na aukciji* je dužan da sve informacije koje se odnose na pristup  *aukcionoj*  *platformi* čuva kao lične i povjerljive i biće odgovoran za bilo kakve direktne ili indirektne štete koje su rezultat bilo kakvog neovlaštenog otkrivanja takvih informacija. *Aukciona kuća* nije odgovorna za neovlašteno korištenje tokena, korisničkog imena i lozinke.

*Aukciona kuća* ima pravo da  *učesniku*  *na aukciji* spriječi pristup *aukcionoj platformi,*  u slučaju da otkrije bilo kakve nepravilnosti koje se, ne ograničavajući se samo na njih, odnose na: informacije o *učesniku na aukciji*, informacije o sertifikatu ili isticanje roka važenja sertifikata, ili slučaju da *ugovor* više nije na snazi.

**Član 5. 3**  **Pristup Aukcionoj platformi**  **preko**  **web**  **servisa**

Na zahtjev *učesnika na aukciji Aukciona kuća* može dodatno obezbijediti jedan (1) elektronski sertifikat za pristup  *aukcionoj platformi* preko web servisa.

Tri (3) *radna dana* nakon što primi zahtjev *učesnika na aukciji, Aukciona kuća* će izdati elektronski sertifikat za pristup  *aukcionoj platformi* preko web servisa.

*Učesnicima*  *na aukciji* koji su već dobili elektronski sertifikat za pristup *aukcionoj platformi* putem web servisa neće se izdavati dodatni elektronski sertifikati za pristup *aukcionoj platformi*  putem web servisa.

*Učesnik na aukciji* može da preuzme elektronski sertifikat za pristup *Aukcionoj platformi* putem web servisa na sljedeći način:

* Predstavnik *učesnika na aukciji* elektronski sertifikat može preuzeti lično te potpisati izjavu o preuzimanju i korištenju elektronskog sertifikata (vidjeti Aneks 6), u prostorijama *Aukcione kuće* (Vojvode Stepe 412, Beograd, Srbija) svakog *radnog dana* od 09:00 do 14:00h (SEV), ili će mu sertifikat, zajedno sa deklaracijom o preuzimanju el. sertifikata, biti poslat putem sigurnog kanala.

**Odjeljak 6**

**Specifična pravila za godišnju aukciju**

Specifična pravila za godišnju *aukciju* organizovanu elektronskim putem u  *korisničkom*  okruženju *aukcione platforme*  koja se definišu u ovom odjeljku, mogu se zamijeniti u slučaju tehničkih problema alternativnim pravilima iz Aneksa 4. Informacije o provođenju alternativne godišnje *aukcione* procedure, u skladu sa Aneksom 4, biće objavljene do 12:00h , (SEV) posljednjeg  *radnog dana*  prije dana koji predstavlja dan za dostavljanje *aukcionih ponuda* na *aukcionu platformu*, prema *Kalendaru godišnje aukcione procedure*, koji se objavljuje na internet stranici  *Aukcione kuće* (<http://www.ems.rs>), zajedno sa svim ostalim informacijama u vezi sa provođenjem alternativnog postupka godišnje *aukcije*. Pored toga, *Aukciona kuća* će svim *učesnicima na aukciji* elektronskom poštom, poslati,obavještenje o provođenju alternativnog postupka za godišnju *aukciju*.

**Član 6.1 Aukcione ponude za rezervaciju kapaciteta na godišnjoj aukciji**

*Aukciona kuća* će organizovati i provoditi zajedničke  *aukcije* godišnjih raspoloživih  *kapaciteta* elektronski, u korisničkom okruženju  *aukcione platforme*.

Datum održavanja godišnje *aukcije* definisan je u  *Kalendaru*  *godišnje aukcione procedure*.

Svaka *ponuda*  dostavljena za godišnju *aukciju* mora sadržati sljedeće nedvosmislene i jasne specifikacije:

a ) identifikaciju  *korisnika*

b ) specifikaciju granice i smjera

v ) *rezervacioni period* (godinu) na koji se  *aukciona ponuda* odnosi

g ) *aukcione ponude* sa sljedećim specifikacijama:

i. iznos  *kapaciteta* koji se zahtijeva u MW bez decimalnih mesta; minimalni iznos jedne  *aukcione ponude* je 1 MW.

(Maksimalni iznos jedne  *aukcione ponude* za određenu granicu i smjer je 70 MW ili je jednak  *ponuđenom kapacitetu* u slučaju da je  *ponuđen kapacitet* manji od 70 MW.)

ii. *cijena iz aukcione ponude* u EUR/MW po satu sa najviše dvije decimale

(*Cijena iz aukcione ponude* mora da bude veća od nule - minimalna vrijednost je 0,01 EUR/MW po satu) .

Svaki *učesnik na aukciji* može dostaviti 10 (deset) *aukcionih ponuda* za tu granicu i smjer.

Svaki  *učesnik na aukciji*  dužan je da svoje *aukcione ponude* za godišnju *aukciju,*  na *aukcionu platformu*  dostavi u periodu od 09:00 do 13:00h (SEV) u danu za dostavljanje *aukcionih ponuda*, koji je definisan u  *Kalendaru*  *godišnje aukcione procedure* sa izuzetkom promjene roka zatvaranja, u skladu sa operativnom promjenom provođenja poslovnih aktivnosti (vidjeti član 5.1)*.*

**Član 6.2 Aukcioni postupak**

Sve *aukcione ponude* koje ispunjavaju naprijed navedene zahtjeve biće predmet evaluacije, a  *aukciona cijena* biće utvrđena u skladu sa pravilima navedenim u Odjeljku 4.

U slučaju da nisu prepoznata nova tehnička ograničenja  *kapaciteta,*  preostali (nedodijeljen) *kapacitet*  sa godišnje *aukcije*  biće ponuđen u mjesečnoj *aukciji*.

**Član 6.3 Objavljivanje rezultata aukcije**

Rezultate godišnje *aukcije Aukciona kuća* objavljuje na svojoj internet stranici (<http://www.ems.rs>) za svaku granicu i smjer, najkasnije do 17:00h (SEV) u danu koji je, prema *Kalendaru godišnje aukcione procedure*, definisan kao krajnji rok za objavu rezultata godišnje *aukcije* :

* specifikaciju granice i smjera
* ukupni  *obećani kapacitet*
* ukupni zahtijevani k*apacitet*
* *aukcionu cijenu*
* broj  *učesnika na aukciji* koji su učestvovali u  *aukciji*
* broj  *učesnika na*  *aukciji* koji su dobili  *obećani kapacitet*
* broj  *aukcionih ponuda* u  *aukciji.*

Tri *radna dana* poslije krajnjeg roka za objavu rezultata *aukcije*  *aukciona kuća* objavljuje i sljedeće podatke:

* grafike cijena iz ponuda, odnosno tabelarni prikaz cijena iz ponuda
* listu *učesnika na aukciji* koji su dobili *kapacitet*.

Svaki *učesnik na aukciji*  rezultatima *aukcija* može pristupiti preko *aukcione platforme.* Pored naprijed navedenih općih podataka, *učesnik u aukciji* kroz *aukcionu platformu*, pojedinačno za svaku  *aukciju,* ima uvid u status svojih *aukcionih ponuda*  (prihvaćena, djelimično prihvaćena ili odbijena), odnosno ima uvid u *obećani kapacitet u* MW u svakom *rezervacionom periodu.*

**Odjeljak 7**

**Specifična pravila za mjesečne aukcije**

Specifična pravila za mjesečnu *aukciju*  organizovanu elektronskim putem u korisničkom okruženju *aukcione platforme*, koja se definišu u ovom odjeljku, u slučaju tehničkih problema, mogu se zamijeniti alternativnim pravilima iz Aneksa 4*.* Informacije o provođenju alternativne mjesečne *aukcione* procedure, u skladu sa Aneksom 4, biće objavljene do 12:00h (SEV) posljednjeg  *radnog dana*, prije dana koji predstavlja krajnji rok za dostavljanje *aukcionih* ponuda na *aukcionu platformu*, prema *Kalendaru mjesečnih aukcionih procedura*. Ove informacije se objavljuju na internet stranici  *aukcione kuće* (<http://www.ems.rs> ). Pored toga, *aukciona kuća* će svim  *učesnicima na aukciji*, elektronskom poštom, poslati obavještenje o provođenju alternativnog postupka za mjesečnu  *aukciju*.

**Član 7.1 Aukcione ponude za rezervaciju kapaciteta na mjesečnoj aukciji**

*Aukciona kuća* će organizovati i provoditi zajedničke *aukcije*  mjesečnih raspoloživih *kapaciteta*  elektronski, u korisničkom okruženju  *aukcione platforme*.

Datumi održavanja mjesečnih *aukcija*  definisani su u  *Kalendaru*  *mjesečnih aukcionih procedura* koji se objavljuje na internet stranici  *Aukcione kuće*  (<http://www.ems.rs>).

Svaka *aukciona ponuda* dostavljena za mjesečnu  *aukciju* mora sadržati sljedeće nedvosmislene i jasne specifikacije:

a ) identifikaciju  *korisnika*

b ) specifikaciju granice i smjera

v ) *rezervacioni period* (mjesec) na koji se  *aukciona ponuda* odnosi

g ) *aukcione ponude* sa sljedećim specifikacijima:

i. iznos  *kapaciteta koji se* zahtijeva u MW bez decimalnih mesta; najmanji iznos jedne pojedinačne  *aukcione ponude* je 1 MW

(Maksimalni iznos jedne  *aukcione ponude za* granicu i smjer je 70 MW ili je jednak  *ponuđenom kapacitetu* u slučaju da je  *ponuđeni kapacitet* manji od 70 MW. )

ii. *cijena iz aukcione ponude* u EUR/MW po satu sa najviše dvije decimale

(*Cijena iz aukcione ponude* mora biti veća od nule - minimalna vrijednost je 0,01 EUR/MW po satu. ).

Svaki *učesnik na aukciji* može dostaviti 10 (deset) *aukcionih ponuda* za tu granicu i smjer.

Za mjesečnu *aukciju, s*vaki *učesnik na aukciji* je dužan da svoje *aukcione ponude*  na *aukcionu platformu*  dostavi u periodu od 09:00h do 13:00h (SEV) u danu za dostavljanje *aukcionih ponuda*. Krajnji rokovi za dostavljanje *aukcionih ponuda* za mjesečne *aukcije* naznačeni su u  *Kalendaru mjesečnih aukcionih procedura*, koji se objavljuje na internet stranici *Aukcione kuće* (<http://www.ems.rs>), sa izuzetkom promjene roka zatvaranja u skladu sa operativnom promjenom provođenja poslovnih aktivnosti (vidjeti član 5.1)*.*

**Član 7.2 Aukcioni postupak**

Sve *aukcione ponude*  koje ispunjavaju naprijed navedene zahtjeve biće predmet evaluacije, a *aukciona cijena*  biće utvrđena u skladu sa pravilima navedenim u Odjeljku 4.

U slučaju da nema novih prepoznatih tehničkih ograničenja *kapaciteta,*  preostali (nedodijeljeni)  *kapacitet* sa mjesečne  *aukcije* biće ponuđen u dnevnoj *aukciji*.

**Član 7.3 Objavljivanje rezultata aukcije**

*Aukciona kuća* će rezultate mjesečne  *aukcije* objaviti na svojoj internet stranici (<http://www.ems.rs>) za svaku granicu i smjer, prema *Kalendaru mjesečnih aukcionih procedura*, najkasnije do krajnjeg roka za objavu rezultata relevantne mjesečne *aukcije*:

* specifikaciju granice i smjera
* ukupni *obećani*  *kapacitet*
* ukupni zahtijevani *kapacitet*
* *aukcionu cijenu*
* broj *učesnika na aukciji*  koji su učestvovali u *aukciji*
* broj *učesnika na aukciji* koji su dobili *obećani*  *kapacitet*
* broj dostavljenih *aukcionih ponuda*  u *aukciji.*

Tri (3)  *radna dana* poslije krajnjeg roka za objavu rezultata relevantne mjesečne *aukcije* *Aukciona kuća* objavljuje i:

* grafike cijena iz ponuda, odnosno tabelarni prikaz cijena iz ponuda
* listu *učesnika na aukciji* koji su dobili  *kapacitet.*

Svaki *učesnik na aukciji*  rezultatima mjesečne *aukcije* može pristupiti preko *aukcione platforme.* Pored naprijed navedenih općih podataka, *učesnik u aukciji* kroz *aukcionu platformu*, pojedinačno za svaku aukciju, ima uvid u status svojih *aukcionih ponuda* (prihvaćena, djelimično prihvaćena ili odbijena), odnosno ima uvid u *obećani kapacitet u* MW u svakom *rezervacionom periodu.*

**Odjeljak 8 Plaćanje**

**Član 8.1 Opće odredbe**

Zvanična valuta kojom su iskazani iznosi u predračunu je euro (EUR). *Učesnici*  *na aukciji*  sa sjedištem van Republike Srbije plaćanje vrše u eurima, a  *učesnici*  *na aukciji*  sa sjedištem u Republici Srbiji u RSD, pri čemu se primjenjuje srednji kurs Narodne banke Srbije na dan plaćanja.

Datum plaćanja ili izvršenja plaćanja je dan kada je navedeni iznos iz predračuna uplaćen na račun *aukcione kuće*. Ovaj datum ujedno predstavlja i datum izdavanja avansnog računa koji je *aukciona kuća*  dužna da izda *učesniku na aukciji* sa sjedištem u Republici Srbiji*.* Prvog narednog dana nakon što je  *učesniku na aukciji* iskoristio  *dodijeljeni*  *kapacitet*  *aukciona kuća*  mu izdaje račun*..*

Predračun mora biti plaćen najkasnije do datuma navedenog u njemu, bez provizija ili odbitaka. *Učesnik na aukciji* nema pravo na prebijanje bilo kog iznosa dugovanja niti da svoja dugovanja nastala iz obaveza po osnovu *aukcija* ne izmiri na račun potraživanja prema *aukcionoj kući*, bez obzira da li su ta potraživanja nastala kao posljedica *aukcije* ili ne.

*Aukciona kuća* će  *učesniku na aukciji* izdati predračun za iznos koji se duguje na ime  *obećanog kapaciteta*, zaokružen na dvije decimale. *Aukciona kuća* će korigovati iznos dospio za plaćanje u slučaju da dođe do njegovog povećanja ili smanjenja, odnosno uvođenja ili oslobađanja od plaćanja poreza, dažbina, ili drugih sličnih situacija.

Originali predračuna i računa se  *učesniku na aukciji* šalju poštom ili elektronskom poštom*.* U slučaju slanja originala predračuna i računa poštom, njihove kopije se šalju elektronskom poštom na dan izdavanja koji je naznačen na predračunu, odnosno računu.

*Učesnik na aukciji* plaća sve bankarske provizije za transakcije koje proizilaze iz učešća na *aukciji*. Bankarske troškove posredničke banke (ukoliko se jave) snosi takođe  *učesnik na aukciji.*

U slučaju kašnjenja u plaćanju, *Aukciona kuća* ima pravo da zaračuna kamatu na iznos koji nedostaje, za svaki započeti dan tokom kašnjenja u plaćanju. Dnevna kamatna stopa za plaćanje u EUR utvrđuje se prvog  *radnog dana* svakog kalendarskog mjeseca u toku godine, u iznosu koji je jednak stopi *(1M EURIBOR + 3%) godišnje* obračunatoj po proporcionalnom metodu. Dnevna kamatna stopa za plaćanje u RSD predstavlja kamatnu stopu za neispunjavanje obaveza, koja se obračunava u skladu sa zakonom.

Svako plaćanje ima svoj identifikacioni broj koji predstavlja broj predračuna. Plaćanje mora da odgovara iznosu duga (tj. iznosu navedenom na odgovarajuće izdatom predračunu) preko identifikacionog broja koji je naveden na predračunu za obračunati/plaćeni iznos. U slučaju da se iznos za plaćanje i identifikacioni broj razlikuju od podataka iz obračuna, smatraće se da dug nije plaćen sve do trenutka izmirenja duga u potpunosti.

**Koristiće se sljedeći modeli za obračun poreza na dodatu vrijednost (PDV):**

Za *učesnike na aukciji* sa sjedištem u Republici Srbiji PDV se obračunava onako kao je predviđeno zakonom u Republici Srbiji. Po ovom modelu,  *Aukciona kuća* će obračunati PDV na iznos za plaćanje i posebno ga iskazati u predračunu. *Učesnik na aukciji*  će platiti pun iznos u EUR, uključujući PDV, u skladu sa napomenama za plaćanje datim u predračunu.

Za *učesnike na aukciji* sa sjedištem van Republike Srbije PDV se ne obračunava. Po ovom modelu  *učesnici na aukciji*  *Aukcionoj*  *kući* moraju da dostave svoj evropski ili nacionalni PDV broj i dužni su da izmire obaveze po osnovu PDV-a kod nadležnih državnih poreskih vlasti.

Ukoliko *učesnik na aukciji* u predviđenom roku ne ispuni, ili samo djelimično ispuni obaveze koje proizilaze iz  *ugovora*, a naročito ako  *učesnik na aukciji* ne plati punu  *aukcionu cijenu* u roku koji je naveden u  *aukcionim pravilima*, *aukciona kuća* ima pravo da raskine *ugovor* te da tog *učesnika na aukciji*  smatra odgovornim za plaćanje iznosa koji duguje za *obećani kapacitet,*  kamata, naknada i troškova koji proističu iz raskida *ugovora.*

*Učesnik na aukciji* nema pravo na prebijanje ili djelimično plaćanje dugovanja koja su povezana sa obavezama nastalim u vezi sa *aukcijom*, sa drugim potraživanjima prema  *EMS-u* ili  *NOSBiH-u*, bilo da su, ili nisu posljedica  *aukcije*.

**Član 8.2 Plaćanje za godišnje aukcije**

Plaćanje *obećanog kapaciteta* na godišnjoj *aukciji* vrši se na osnovu predračuna koji je izdala *Aukciona kuća*, u dvanaest mjesečnih iznosa/rata, zaokruženih na dva decimalna mesta. Svaki iznos se plaća unaprijed za sljedeći mjesec.

*Obećani kapacitet* će se smatrati *dodijeljenim kapacitetom*  nakon što *učesnik na aukciji* izvrši plaćanje svakog mjesečnog iznosa, za sljedeći kalendarski mjesec.

Predračun za godišnje *aukcije* se izdaje u danu koji je definisan *Kalendarom godišnje aukcione procedure* kao dan za izdavanje predračuna za relevantni mjesec. Datum dospijeća predračuna za naplatu je definisan *Kalendarom godišnje aukcione procedure* kao krajnji rok plaćanja za relevantni mjesec.

Ukoliko *učesnik na aukciji* plaćanje po osnovu predračuna za godišnje aukcije ne izvrši do datuma dospijeća predračuna za relevantni mjesec, *Aukciona kuća* će ga elektronskom poštom upozoriti da plaćanje nije blagovremeno izvršeno*.*

Ukoliko i pored upozorenja, *Aukciona kuća* ne primi uplatu do kraja drugog *radnog dana* od krajnjeg roka dospijeća predračuna na naplatu za relevantni mjesec, *učesnik na aukciji*  gubi *obećani kapacitet* koji je dobio na godišnjoj *aukciji* za relevantni mjesec, kao i za preostale mjesece u tekućoj kalendarskoj godini. U ovom slučaju učešće  *učesnika na aukciji* na mjesečnim i dnevnim *aukcijama* će biti suspendovano do dana kada *učesnik*  *na aukciji*  izmiri obaveze i izvrši sva plaćanja dospjela na naplatu.

Oslobođeni *kapacitet*  postaje dio *ponuđenog kapaciteta* na  *aukciji* koja slijedi  *.*

**Član 8.3 Plaćanje za mjesečne aukcije**

Plaćanje *obećanog kapaciteta*  na mjesečnoj *aukciji* se vrši na osnovu predračuna koji je izdala *Aukciona kuća* za navedeni mjesečni iznos. Mjesečni iznosi se plaćaju unaprijed za sljedeći mjesec.

*Obećani kapacitet* će se smatrati *dodijeljenim kapacitetom*  nakon što *učesnik na aukciji* izvrši plaćanje mjesečnog iznosa*.*

Predračun za mjesečne aukcije se izdaje u danu koji je definisan *Kalendarom mjesečnih aukcionih procedura* kao dan za izdavanje predračuna za relevantni mjesec. Datum dospijeća predračuna na naplatu definisan je *Kalendarom mjesečnih aukcionih procedura* kao krajnji rok za plaćanje za relevantni mjesec.

Ukolikodo datuma dospijeća predračuna za relevantni mjesec *učesnik na aukciji* ne izvrši plaćanje po osnovu predračuna za mjesečne *Aukcije*, *Aukciona kuća* će ga elektronskom poštom upozoriti da plaćanje predračuna nije izvršeno blagovremeno.

Ukoliko i pored upozorenja *Aukciona kuća* ne primi uplatu do kraja drugog *radnog dana* od krajnjeg roka dospijeća predračuna na naplatu za relevantni mjesec,  *učesnik na aukciji* gubi *obećani*  *kapacitet* koji je dobio na mjesečnoj *aukciji* za relevantni mjesec. U ovom slučaju učešće  *učesnika na aukciji* na mjesečnim i dnevnim *aukcijama* biće suspendovano sve dok se ne izmire sva dospjela dugovanja *učesnika*  *na aukciji*.

Oslobođeni *kapacitet* postaje dio *ponuđenog kapaciteta* na *aukciji*  koja slijedi*.*

**Odjeljak 9**

**Vraćanje prava na godišnji kapacitet**

**Član 9.1 Opće odredbe**

Nakon objave konačnih rezultata *aukcija* vlasnik  *dodijeljenog kapaciteta* na godišnjoj aukciji može *aukcionoj kući* vratiti dio ili cjelokupan iznos *dodijeljenog kapaciteta* radi ponovne dodjele i to na sljedećoj mjesečnoj *aukciji.*

Vraćeni *dodijeljeni kapacitet* predstavlja konstantan cjelobrojni iznos u MW u vremenskom okviru sljedeće mjesečne *aukcije*.

Minimalna količina vraćenog *dodijeljenog kapaciteta* je jedan (1) MW u vremenskom okviru sljedeće mjesečne *aukcije*.

Vraćeni godišnji *dodijeljeni kapacitet* *Aukciona kuća* stavlja na raspolaganje na sljedećoj mjesečnoj *aukciji*, povećavajući tako *ponuđeni kapacitet* objavljen u *preliminarnoj aukcionoj specifikaciji*.

**Član 9.2 Postupak vraćanja**

Vlasnik godišnjeg *dodijeljenog kapaciteta* koji želi da vrati svoj *dodijeljeni kapacitet* *aukcionoj kući* mora poslati zahtjev preko *aukcione platforme* najkasnije do roka navedenog u *preliminarnoj aukcionoj specifikaciji*  za sljedeću *aukciju* na kojoj će *dodijeljeni kapacitet* biti vraćen.

Rok za podnošenje zahtjeva za vraćanje prava na kapacitet je od 08:00 do 11:00 (SEV) u danu koji je definisan *Kalendarom mjesečnih aukcionih procedura*.

Zahtjev za vraćanje obavezno sadrži sljedeće podatke:

* EIC kod vlasnika  *dodijeljenog kapaciteta*;
* identifikaciju vremenskog okvira sljedeće mjesečne *aukcije* na kojoj se *dodijeljeni kapacitet* vraća i
* količinu *dodijeljenog kapaciteta* koji se vraća.

Kako bi mogao vratiti *dodijeljeni kapacitet* , vlasnik *dodijeljenog kapaciteta* mora:

* poslati zahtjev prije isteka krajnjeg roka i
* ispuniti svoje dospjele finansijske obaveze u skladu sa ovim *Alokacionim pravilima*.

Ako su prethodno navedeni uslovi ispunjeni, *Aukciona kuća*, bez odlaganja, vlasniku *dodijeljenog kapaciteta* preko *aukcione platforme* šalje obavještenje o prihvatanju ili odbijanju zahtjeva za vraćanje kapaciteta.

Ako zahtjev bude prihvaćen, *alokaciona platforma* umanjuje ukupnu količinu *dodijeljenog kapaciteta* za vraćeni iznos.

Vlasnik *dodijeljenog kapaciteta* koji želi da izmijeni zahtjev za vraćanje kapaciteta šalje preko *aukcione platforme* novi zahtjev sa izmijenjenom količinom *dodijeljenog kapaciteta* koji želi da vrati prije isteka roka za vraćanje *dodijeljenog kapaciteta*. u slučajevima u kojima je količina *dodijeljenog kapaciteta* za vraćanje izmjenjena u nula (0) MW, smatra se da je vlasnik *dodijeljenog kapaciteta*  odustao od zahtjeva.

Ako *aukciona platforma* ne može registrovati vraćanje kako je navedeno u ovom poglavlju, može primijeniti rezervni postupak za razmjenu podataka. u slučaju rezervnog postupka vlasnik *dodijeljenog*  kapaciteta zahtjev za vraćanje *dodijeljenog kapaciteta*  na godišnjim aukcijama podnosi elektronskom poštom u rokovima i pod uslovima utvrđenim u tački 9.2 ovih pravila.

**Član 9.3 Naknada za vlasnike**  **dodijeljenog kapaciteta koji je vraćen Aukcionoj kući**

Vlasnici *dodijeljenog kapaciteta* koji su *Aukcionoj kući*  vratili *dodijeljeni kapacitet* imaju pravo na naknadu u vrijednosti marginalne cijene ostvarene tokom odgovarajuće naredne mjesečne *aukcije,* izračunatoj za svaki sat na sljedeći način:

* marginalna cijena *aukcije* po kojoj je vraćen *dodijeljeni kapacitet* ponovo dodijeljen u eurima/MW po satu pomnožena sa
* iznosom u MW koji je ponovo dodijeljen.

Po izvršenom uspešnom vraćanju *učesnici na aukciji* prestaju biti vlasnici *dodijeljenog kapaciteta* za vraćeni iznos *dodijeljenog kapaciteta*. to znači da sva prava i obaveze *učesnika na aukciji* povezane sa vraćenim iznosom *dodijeljenog kapaciteta* prestaju da važe. Sva prava i obaveze *učesnika na aukciji* povezane sa zadržanim dijelom  *dodijeljenog kapaciteta* ostaju nepromijenjena.

Obavještenje o prodatom kapacitetu *aukciona kuća* će dostaviti *učesniku na aukciji* u skladu sa *Kalendarom godišnje aukcione procedure* objavljenom na [www. ems. rs](http://www.ems.rs).

*Učesnik na aukciji* će *Aukcionoj kući* poslati račun za vraćeno pravo na godišnji kapacitet sa svim elementima koje propisuju zakoni koji važe u Republici Srbiji.

Račun za vraćeno pravo na godišnji kapacitet izdaje se u danu koji je definisan *Kalendarom godišnje aukcione procedure* kao dan za izdavanje računa za relevantni mjesec. Datum dospijeća računa za naplatu definisan je *Kalendarom godišnje aukcione procedure* kao krajnji rok za plaćanje za relevantni mjesec.

Originali računa se *Aukcionoj kući* šalju klasičnom poštom ili elektronskom poštom. U slučaju slanja originala poštom, kopije se šalju elektronskom poštom na dan izdavanja koji je naznačen na računu.

*Aukciona kuća* će platiti naknadu za vraćeni *dodijeljeni kapacitet* svim učesnicima proporcionalno vraćenom godišnjem *dodijeljenom kapacitetu* u visini prikupljenih sredstva od mjesečnih aukcija.

Sve bankarske troškove posredničke banke (ukoliko se jave) snosi *učesnik na tržištu* (pri plaćanju EMS će obeležiti *Beneficiary*).

**Odjeljak 10**

**Korištenje dodijeljenog kapaciteta**

**Član 10.1 Nacionalni uslovi**

Opća pravila pristupa mreži za korištenje *dodijeljenog kapaciteta* nisu pokrivena  *Aukcionim pravilima* osim ukoliko drugačije nije navedeno u sljedećim odredbama.

*EMS* i *NOSBiH* će izvršiti uslugu prijenosa električne energije prema rezultatima *aukcije* i u skladu sa propisima koji se odnose na pristup sistemu u svakoj od *zona trgovanja* i u skladu sa važećim tržišnim pravilima EMS-a i NOSBiH-a.

Nakon rezervacije *kapaciteta* na *aukciji*, *EMS* i *NOSBiH* se obavezuju da obezbijede da *dodijeljeni kapacitet* bude garantovan *učesniku na aukciji*, osim u slučaju *više sile* ili neplaniranih stanja u sistemu.

*Operatori prijenosnog sistema* utvrđuju sljedeće preduslove za korištenje  *dodijeljenog kapaciteta*:

* **na strani *EMS-a*:** pravno lice ili preduzetnik koji je zaključio ugovor o balansnoj odgovornosti sa *EMS-om* (srpski  *ITR)*
* **na strani *NOSBiH-a*:** pravno lice koje posjeduje licencu za djelatnost međunarodne trgovine električnom energijom koju je izdala Državna regulatorna komisija za električnu energiju u Bosni i Hercegovini i koja se za učešće na *aukciji* registrovala kod *NOSBiH-a* (bosanskohercegovački  *ITR)*.

Drugim rečima *dodijeljen kapacitet* mogu da nominuju samo  *ITR-i* (strane odgovorna za interkonektivnu razmjenu).

**Član 10.2 Nominacija dodijeljenog kapaciteta**

Nominacija *dodijeljenih kapaciteta* vrši se u skladu sa zahtjevima navedenim u članu 10.1.

U slučaju *dodijeljenih kapaciteta* na godišnjim i mjesečnim  *aukcijama*, planove rada koji se odnose na srpsko-bosanskohercegovačku granicu  *NOSBiH* i *EMS* moraju primiti u toku perioda za prijavu planova rada za naredni dan, na osnovu *dodijeljenih kapaciteta* na godišnjim i mjesečnim  *aukcijama,* a u skladu sa važećim tržišnim pravilima svakog *operatora prijenosnog sistema*. Prijava plana rada za naredni dan po osnovu *dodijeljenog kapaciteta* na godišnjim i mjesečnim aukcijama ostvaruje se kroz jednu ili više transakcija, u jednom smjeru, pri čemu je jedan od učesnika u transakciji uvek *ITR* koji ima *dodijeljen kapacitet*  ili kome je prenijet  *dodijeljeni kapacitet* (“M:N”- prijava dnevnih planova). Završetak perioda za prijavu planova rada po *dodijeljenim*  k*apacitetima* na godišnjim i mjesečnim *aukcijama*  je 08:00h (SEV). Izmjene u planovima rada poslije ovog vremena su zabranjene. Korištenje se zasniva na principu "iskoristi ili prodaj"/"use it or sell it"/ što znači da će  *dodijeljeni kapacitet*  sa godišnjih i mjesečnih *aukcija* koji nije iskorišten kroz prijavu planova rada biti stavljen na raspolaganje *učesnicima*  *na*  *aukciji* u dnevnoj *aukciji*.

*NOSBiH* i  *EMS* su dužni da uporede dostavljene pojedinačne fiksne planove rada na zajedničkoj granici. Ukoliko postoji razlika, oni će srpskim i bosanskohercegovačkim  *ITR-ima* dozvoliti da izmijene dostavljene planove rada do isteka roka za prihvatanje dugoročnih planova rada u 08:30h (SEV). Ako i dalje postoji neslaganje, u trenutku isteka roka za prihvatanje planova rada po dugoročnim *dodijeljenim*  k*apacitetima NOSBiH* i  *EMS*  će izmijeniti dostavljene planove rada u skladu sa sljedećim pravilima:

* Kada se vrijednosti razlikuju, uzima se niža vrijednost.
* Kada nedostaje vrijednost od prekograničnog partnera, ili smjerovi nisu ispravni, uzimaju se nulte vrijednosti.

U trenutku isteka vremena za proces usaglašavanja fiksni planovi razmjena između zona trgovanja će biti u potpunosti prihvaćeni, djelimično prihvaćeni ili odbijeni u skladu sa rezultatom usaglašavanja.

**Član 10.3 Princip „Iskoristi ili**  **prodaj“ / Use It or Sell It / (UIOSI) za**  **nenominovani Dodijeljeni kapacitet**

Za svaki dan, sav nenominovani godišnji i mjesečni *dodijeljeni kapacitet*, se automatski uzima u obzir za proračun ATC na dnevnim aukcijama i plaća se vlasniku *dodijeljenog kapaciteta* prema cijeni postignutoj na dnevnoj aukciji.

Za vlasnike godišnjeg i mjesečnog *dodijeljenog kapaciteta* naknada za nenominovani godišnji i mjesečni *dodijeljeni kapacitet* računa se kao razlika *dodijeljenog kapaciteta* na godišnjim i mjesečnim *aukcijama* i vrijednosti rezultata usaglašavanja pomnožena sa cijenom postignutom na dnevnim aukcijama po satu. Cijena na dnevnim aukcijama definisana je *Pravilima za dnevne aukcije* između NOSBiH-a i EMS-a.

EMS će vlasnicima  *dodijeljenog kapaciteta* koji je ostao nenominovan, a koji je prodat na dnevnim aukcijama, kao i ukupan iznos naknade u eurima, u skladu sa principom „Iskoristi ili prodaj“. Obavještenje će biti poslato najkasnije do prvog kalendarskog dana u mjesecu koji slijedi i odnosiće se na *dodijeljeni kapacitet* i prava na naknadu za mjesec koji prethodi. Nakon prijema ovog obavještenja, ali ne nakon više od pet (5) *radniih dana*, vlasnik *dodijeljenog kapaciteta* će EMS-u izdati račun koji će sadržati sve elemente koje propisuju važeći zakoni u Republici Srbiji. Ovaj račun se izdaje sa datumom dospijeća za naplatu koji je definisan *Kalendarom mjesečne aukcione procedure* kao krajnji rok za plaćanje za relevantni mjesec.

Naknada za *dodijeljeni kapacitet* će se izvršiti nedisktiminatorno (proporcionalno nenominovanom godišnjem i mjesečnom *dodijeljenom kapacitetu*) u visini prikupljenih sredstava od dnevnih aukcija u posmatranom mjesecu, t.j. u mjeri u kojoj je NOSBiH prikupio odgovarajuća novčana sredstva od *registrovanih učesnika* koji su *dodijeljeni kapacitet* kupili na dnevnim aukcijama.

U slučaju da *Aukciona kuća* od NOSBiH-a nije primila pun iznos, za potrebe potpune naknade vlasnicima  *dodijeljenog kapaciteta* u skladu sa principom „Iskoristi ili prodaj“, naknada će biti realizovana po principu pro-rata, proporcionalno ukupnom iznosu finansijske naknade svakog vlasnika godišnjeg i mjesečnog kapaciteta. U trenutku prijema potpunog iznosa, *Aukciona kuća* će podnijeti odgovarajućim vlasnicima  *dodijeljenog kapaciteta* novo obavještenje o prodatom kapacitetu za preostalu uplatu na osnovu principa „Iskoristi ili prodaj“.

Originali računa se *Aukcionoj kući* šalju poštom ili elektronskom poštom. U slučaju slanja originala računa poštom, kopije računa se šalju elektronskom poštom na dan izdavanja koji je naznačen na računu.

Sve bankarske troškove posredničke banke (ukoliko se jave) snosi vlasnik  *dodijeljenog kapaciteta* (pri plaćanju EMS će obeležiti *Beneficiary*).

Ukoliko je iz nekog razloga *informacioni sistem* ili uređaj koji koristi EMS ili NOSBiH, odnosno sajt EMS-a ili NOSBiH-a prekinut ili obustavljen, a koji za posljedicu ima nemogućnost dodjele neprijavljenog godišnjeg ili mjesečnog *dodijeljenog kapaciteta* na dnevnim aukcijama, ne može se primijeniti princip „Iskoristi ili prodaj“ i vlasnici  *dodijeljenog kapaciteta* za nenominovan godišnji i mjesečni *dodijeljeni kapacitet* neće primiti naknadu za nenominovani godišnji i mjesečni *dodijeljeni kapacitet*  zbog nemogućnosti provođenja dnevne aukcije.

Ako se ograničavanje kapaciteta vrši u slučaju *vanrednih situacija* ili *više sile*, nakon isteka roka za procese usaglašavanja dugoročnih planova rada, a prije objavljivanja rezultata dnevnih aukcija, nenominovan godišnji i mjesečni *dodijeljeni kapacitet* koji nije predmet ograničavanja, biće nadoknađen po principu „Iskoristi ili prodaj“.

**Odjeljak 11**

**Prijenos prava na dodijeljeni kapacitet**

**Član 11.1 Opći uslovi**

Prijenos prava na *kapacitet*  se provodi za *kapacitet*  koji je dodijeljen na godišnjim ili mjesečnim *aukcijama*. Može se prenijeti samo pravo na *dodijeljeni kapacitet*.

*Prenosilac kapaciteta* i  *primalac kapaciteta* prihvataju da se sva prava i obaveze koji proističu iz ovih  *Aukcionih pravila* (sa izuzetkom obaveze plaćanja za  *dodijeljen kapacitet* i pravo na nadoknadu shodno članu 12.2) prijenose zajedno sa  *kapacitetom*.

Prijenos prava na *dodijeljeni kapacitet* može se sprovesti samo ako je *učesnik na aukciji* koji hoće da izvrši prijenos prava na *dodijeljeni kapacitet* u cijelosti platio dodijeljeni godišnji/mjesečni  *kapacitet*  za mjesec na koji se odnosi prijenos prava na *kapacitet*.

*Aukciona platforma* sadrži podatke o  *dodijeljenom kapacitetu*  svakog *učesnika na aukciji*. Svi podaci u vezi sa  *kapacitetima* (*aukcijama*, prijenosu prava) se pohranjuju i identifikuju jedinstvenim brojem i datumom nastanka.

*Dodijeljeni kapacitet* može da se prenese na dnevnom nivou (jedan ili više cijelih kalendarskih dana, počevši od 00:00h prvog dana do 24:00h (SEV) posljednjeg dana perioda za koji je *kapacitet* dodijeljen).

*Učesnik na aukciji* može da prenese pravo na *dodijeljeni kapacitet* u cijelosti (cjelokupnu količinu *dodijeljenog kapaciteta*  u MW za sve sate u tom danu), ili djelimično (dio punog iznosa *dodijeljenog kapaciteta* u MW za sve sate u tom danu). Ovo znači da samo jedna (ista) vrijednost prava na *kapacitet* može prenijeti u toku jednog dana, za svaki sat u tom danu.

Minimalna količina *kapaciteta* za koju jedan *učesnik na aukciji*  može da prenese prava drugom *učesniku na aukciji*  je 1 MW. Količina  *kapaciteta* koji se prenosi ne može biti veća od količine *dodijeljenog kapaciteta*  (stečenog na *aukciji*), odnosno od količine kapaciteta koju ima *prenosilac kapaciteta* u trenutku prijenosa prava.

**Član 11.2 Prijenos prava na kapacitet preko Aukcione platforme**

*Učesnik na aukciji* koji posjeduje  *dodijeljen*  *kapacitet* prijenos prava na *dodijeljen kapacitet*  na drugog *učesnika na aukciji*, ili na više drugih *učesnika na aukciji* vrši preko *aukcione platforme*.

Prijenos prava na *dodijeljeni kapacitet* se može izvršiti najranije u 12:00h (SEV) šest dana prijeprvog dana mjeseca m, a najkasnije do 12:00h (SEV) tri dana prijeprvog dana korištenja *dodijeljenog kapaciteta.* Poslije ovog roka prijenos prava na *dodijeljenii kapacitet* nije moguć.

*Prenosilac kapaciteta* podnosi zahtjev za prijenos prava direktno u *aukcionoj platformi. Primalac kapaciteta*, u roku od 4 sata od trenutka podnošenja zahtjeva za prijenos prava, mora da potvrdi prijenos prava na *Dodijeljeni kapacitet* u *Aukcionoj platformi*. U suprotnom prijenos prava na kapacitet se automatski otkazuje. *Primalac kapaciteta* je dužan da prijepotvrde prijenosa prava na kapacitet provjeri sa *Aukcionom kućom* da li je *Prenosilac kapaciteta* izmirio finansijske obaveze za taj kapacitet. U slučaju da *Prenosilac kapaciteta* nije platio dobijeni kapacitet *Aukciona kuća* će poništiti takav prijenos prava. Ovo pravilo važi i za sve prijenose prava proistekle iz inicijalnog prijenosa prava na kapacitet.

Prijenos prava na *Kapacitet* potvrđen u *Aukcionoj platformi* od strane oba *učesnika na aukciji* je obavezujući za oba *učesnika na aukciji* i nakon njegovog podnošenja *Aukcionoj kući* ne može se mijenjati ili povući.

U slučaju da prijenos prava nije važeći ili da *prenosilac kapaciteta* nije platio *obećani kapacitet,*  *Aukciona kuća* će odbiti prijenos prava na *kapacitet* koji su *učesnici na aukciji* potvrdili u *aukcionoj platformi.* Ovo važi i za uzastopne prijenose prava na isti *dodijeljeni kapacitet* kada *učesnik na aukciji*  nije prethodno kontaktirao *Aukcionu kuću* elektronskom poštom ili telefonom u cilju provjere da li je podnijeti prijenos prava moguć, odnosno da li je prijenos prava na kapacitet važeći.

Cjelokupna evidencija o prijenosu prava na *dodijeljeni kapacitet* se memoriše u *aukcionoj platformi.*

**Član 11.3 Rezervna procedura za prijenos prava na kapacitet**

Pravila za prijenos prava na *dodijeljeni kapacitet* organizovan elektronskim putem u korisničkom okruženju *aukcione platforme,* utvrđena u ovom odjeljku, mogu se zamijeniti u slučaju tehničkih problema sa rezervnom procedurom za prijenos prava na *dodijeljeni kapacitet*.

Svi *korisnici aukcione platforme*  će, bez odlaganja, biti obaviješteni o nemogućnosti da izvrše prijenos prava na *dodijeljeni kapacitet* preko *aukcione platforme.*

*Učesnici na aukciji* koji realizuju prijenos prava na *dodijeljeni kapacitet* obavezni su da *Aukcionoj kući*  dostave zajednički zahtjev za prijenos prava na *dodijeljeni kapacitet,*  pojedinačno za *kapacitet* dodijeljen na svakoj *aukciji* koja ima jedinstven identifikacioni broj. Sa ovim brojem svaka *aukcija u aukcionoj platformi* je jasno označena u pogledu perioda rezervacije, granice i smjera.

Zahtjev za prijenos prava na kapacitet podnosi se isključivo u pisanoj formi, popunjavanjem obrasca “*Zahtjev za prijenos prava na kapacitet u slučaju rezervne procedure*” (vidjeti Aneks 3) koji je objavljen i na internet stranici *Aukcione kuće*. Popunjeni obrazac sa odgovarajućim zahtjevom za prijenos prava na *dodijeljeni kapacitet* šalje se *aukcionoj kući*  faksom i elektronskom poštom (skenirani primjerak) na broj faksa i adresu elektronske pošte koji su predviđeni za potrebe prijenosa prava na *dodijeljeni kapacitet* (vidjeti Aneks 2). Obrazac sa zahtjevom za prijenos prava na *kapacitet* mora biti popunje n na odgovarajući način sa svim podacima o *prenosiocu kapaciteta*  i  *primaocu kapaciteta* i potpisima ovlaštenih lica obe strane (*učesnika na aukciji*). Zahtjev za prijenos prava na *dodijeljeni kapacitet* bez unijetih svih traženih podataka o *učesnicima na aukciji* neće biti uzet u razmatranje, odnosno biće odbačen.

Zahtjev za prijenos prava na *dodijeljeni kapacitet* koji se dostavi *Aukcionoj kući*  je obavezujući za *učesnike na aukciji* i nakon što ga podnese  *Aukcionoj kući*  ne može se mijenjati niti povući. U toku jednog *radnog dana* po prijemu zahtjeva za prijenos prava na kapacitet,  *Aukciona kuća*  će na podnijeti zahtjev za prijenos prava na kapacitet odgovoriti u pisanoj formi. *Aukciona kuća*  će *prenosiocu kapaciteta* i *primaocu kapaciteta* odgovor dostaviti faksom ili elektronskom poštom.

Krajnji rok za prijenos prava na *kapacitet*  je u 12:00h (SEV) tri *radna dana*  prijeprvog dana korištenja *kapaciteta.*

**Odjeljak 12**

**Ograničavanje kapaciteta**

*NOSBiH* i *EMS,* kao  *operatori prijenosnih sistema,* su se obavezali da će garantovati  *dodijeljeni*  *kapacitet,*  osim u slučajevima koji su navedeni u ovom odjeljku.

*Ponuđeni kapacitet* može da bude ograničen prije objavljivanja rezultata  *aukcije*.

*Ponuđeni kapacitet* ili *kapacitet* dodijeljen na *aukciji* mogu da se ograniče za bilo koji pojedinačni, ili za sve časove tokom dana u slučaju *vanrednih situacija* ili *višesile,* čije otklanjanje nije izvodljivo za pogođenog *operatora prijenosnog sistema*, a kada *operator prijenosnog sistema* mora hitno da reaguje.

*Operatori prijenosnog sistema* će preduzeti sve mjere i upravljačke akcije, kao što je redispečing, da razriješe  *vanredne situacije* ili *višu silu* i omoguće *učesnicima na aukciji* ili  *ITR-ima* da koriste svoje  *dodijeljene kapacitete*.

**Član 12.1 Redoslijed prioriteta za ograničavanje kapaciteta**

U slučaju ograničavanja kapaciteta, koristiće se sljedeći redoslijed smanjenja kapaciteta:

1. *dodijeljeni kapacitet* na unutardnevnoj dodjeli
2. *dodijeljeni kapacitet* na dnevnim *aukcijama*
3. *obećani kapacitet* ili *dodijeljeni kapacitet*  na mjesečnim *aukcijama,*
4. *obećani kapacitet* ili *dodijeljeni kapacitet*  na godišnjoj *aukciji*.

Proporcionalno smanjenje *kapaciteta* će se koristiti u okviru svake iz gore navedenih grupa *kapaciteta*. Bilo koji  *kapacitet*  koji preostane *učesniku na aukciji/ITR* poslije proporcionalnog smanjenja zaokružuje se na nižu cjelobrojnu vrijednost.

Obavještenje o ograničavanju *kapaciteta*  *Aukciona kuća* objavljuje na osnovu odluke  *operatora prijenosnog sistema (*ukoliko ograničavanje nije objavila  *Aukciona kuća*, o ograničavanju će  *učesnika na aukciji/ITR* obavijestiti *operator prijenosnog sistema* kod kog je došlo do *vanredne situacije*  ili *više sile*). *Aukciona kuća* je dužna da na  *aukcionoj platformi* i na svojoj internet stranici sve  *učesnike na aukciji*  odmah obavijesti o datumu, trajanju i eventualnom produženju ograničavanja *kapaciteta*, uključujući i detalje o razlozima koji su prouzrokovali *vanrednu situaciju*  ili *višu silu* , kao i o neophodnosti dostavljanja novog korigovanog plana razmjene na pogođenoj granici primjenom izmijenjene vrijednosti *dodijeljenog kapaciteta*  poslije ograničavanja *kapaciteta*.

Sve  *učesnike na aukciji/ITR* čiji se  *kapacitet* (stečen preko učešća na *aukciji*  ili prijenosom prava na *kapacitet*) ograničava, odnosno smanjuje*,*  *operatori prijenosnih sistema* bez odlaganja, moraju da obaveste i elektronskom poštom.

U skladu sa relevantnim nacionalnim pravilima svaki  *operator prijenosnog sistem*a odgovoran je za realizaciju, odnosno, ograničenje dostavljenih planova rada.

**Član 12.2 Nadoknada za ograničavanje**  **dodijeljenog kapaciteta**

U slučaju ograničavanja *kapaciteta* zbog *više sile*, *učesnik na aukciji*  čiji *kapacitet* se ograničava nema pravo ni na kakvu nadoknadu od *aukcione kuće* zbog ograničavanja *kapaciteta*.

U slučaju ograničavanja *kapaciteta* zbog *vanrednih situacija* svakom *učesniku na aukciji*  čiji je *dodijeljen*  *kapacitet*  bio ograničen ili smanjen, *aukciona kuća* će isplatiti nadoknadu za ograničenje *kapaciteta*. Iznos nadoknade se obračunava kao vrijednost ograničenih MW pomnožena sa brojem sati traja nja ograničenja  *kapaciteta* i *aukcionom cijenom*.

*Aukciona kuća* je dužna da sve relevantne  *učesnike na aukciji* bez odlaganja obavijesti o obimu ograničenja i iznosu nadoknade koja će im biti isplaćena. *Učesnik na aukciji je dužan*  da dostavi zahtjev za nadoknadu na iznos koji mu je proslijedila *aukciona kuća* i on mora biti izmiren do osmog *radnog dana* nakon što originalni zahtjev bude prosleđen  *aukcionoj kući*.

*Aukciona kuća* će izvršiti isplatu nadoknade na osnovu zahtjeva koji je dostavio  *učesnik na aukciji*  za *dodijeljeni kapacitet.* Isplaćivanje bilo kakvih drugih nadoknada i kompenzacija za štete se isključuje.

**Odjeljak 13**

**Razno**

**Član 13.1 Obaveze**

*Aukciona kuća* se smatra odgovornom za štete koje su nastale njenom grubim nemarom ili namjernom greškom. U takvom slučaju primijeniće se sljedeća pravila.

Potraživanja za štete koje su nastale zbog, ili su povezane sa ovim *Aukcionim pravilima*, ograničena su na štete koje se smatraju uobičajenim i predvidivim. *Aukciona kuća* se neće smatrati odgovornom za gubitak profita, gubitak posla, niti neke druge prateće indirektne, posebne ili posljedične štete bilo koje vrste. Obaveze  *Aukcione kuće* se ograničavaju na ukupno 5 000 EUR po jednom  *učesniku na aukciji* za jednu godinu.

Isto ograničenje važi i za *EMS* (u funkciji  *operatora prijenosnog sistema*) i za *NOSBiH*, ukoliko se smatra da su odgovorni, uprkos činjenici da je  *ugovor* zaključen između  *Aukcione kuće* i  *učesnika na aukciji*. U ovom slučaju, novčano ograničenje od 5 000 EUR važi zajedno za  *Aukcionu kuću*, *EMS* (u ulozi *operatora prijenosnog sistema*) i  *NOSBiH.*

U slučaju kada se nadoknada plaća za ograničavanje *kapaciteta* u skladu sa članom 12.2 iznos te nadoknade nije obuhvaćen ograničenjem navedenim u prethodnom stavu.

*Aukciona kuća* se obavezuje da svoje dužnosti izvrši profesionalno te da postupa u skladu sa svojim obavezama koje proističu iz ovih  *Aukcionih*  *pravila* sa pažnjom dobrog privrednika i odgovornog operatora prijenosnog sistema, te u skladu sa zakonima i propisima koji važe u sektoru energetike. *Operatori prijenosnih sistema* su preuzeli slične obaveze prema  *Aukcionoj kući*.

**Član 13.2 Komunikacija**

Kontakt osobe *Aukcione kuće* imenovane za komunikaciju navedene su u Aneksu 2.

*Aukciona kuća* i svaki  *učesnik na aukciji* imaju pravo da izmijene listu kontakt osoba.

*Aukciona kuća* je dužna da na svojoj internet stranici objavi svaku izmjenu na listi kontakt osoba te da faksom ili elektronskom poštom o tome obavijesti  *učesnike na aukciji*. Novi podaci za komunikaciju  *Aukcione kuće* smatraće se zvaničnim sljedećeg  *radnog dana* nakon što budu dostavljeni elektronskom poštom ili faksom. *Učesnik na aukciji* je dužan da izvrši izmjene u skladu sa članom 3.1 ovih pravila.

Ova *Aukciona pravila* i sva povezana obavještenja, pravne procedure i komunikacija u skladu s njima, kao i procedure za rješavanje sporova iz člana 13.4 *Aukcionih pravila,*  trebaju biti napisana na srpskom jeziku ili jednom od zvaničnih jezika u Bosni i Hercegovini u obimu predviđenom zakonom i propisima koji se direktno ili indirektno odnose na ove procedure.

Osim ako nije drugačije navedeno u ovim *Aukcionim pravilima*, dostavljanje elektronske pošte smatraće se izvršenim tek onog trenutka kada primaoc pošiljaocu potvrdi njen prijem.

U slučaju teškoća pri korištenju elektronske pošte, obavještenja se mogu dostaviti faksom, isporučiti lično, dostaviti kurirskom službom ili poštom, kada će se smatrati da je dostavljanje izvršeno na dan prijema.

U slučaju nejasnoća, *učesnik na aukciji* ili  *Aukciona kuća* imaju pravo da od strane koja šalje poruku traže da taj postupak ponovi.

*Aukciona kuća* je dužna da arhivira cjelokupnu komunikaciju sa  *aukcionom platformom.* Svaki  *učesnik na aukciji*, kao i  *Aukciona kuća*, se obavezuju da aktivnosti realizovane preko *Aukcione platforme*  i u skladu sa ovim *Aukcionim pravilim* neće osporavati niti smatrati nevažećom zbog toga što su odgovarajuće radnje izvršene u formi razmjene podataka elektronskom poštom. Pored toga, svaki  *učesnik na aukciji*, kao i  *Aukciona kuća*, prihvataju da se dnevnici podataka (*data logs*) iz baze podataka  *Aukcione kuće* pripremljeni u skladu sa ovim  *Aukcionim pravilima*, smatraju pouzdanim dokazom, ukoliko se ne dokaže drugačije.

*Vrijeme upisano na poruci* je prateći element svake poruke koja se šalje sa, ili dolazi na  *aukcionu platformu.* *Vrijeme upisano na poruci* koristi sistemsko vrijeme sa  *aukcione platforme*.

Ukoliko dođe do prekida odnosno suspenzije *aukcione platforme* ili internet stranice  [https://damas.ems.rs](https://damas.ems.rs/), svi relevantni korisnici  *aukcione platforme* bez odlaganja moraju da budu obaviješteni o tome.

**Član 13.3 Sigurnost i zaštita podataka**

Komercijalni podaci koje *učesnik na aukciji* preko interneta šalje na  *aukcionu platformu* zaštićeni su zaštitnim kodiranjem (SSL). Svaki  *učesnik na aukciji* mora da posjeduje sopstveni elektronski sertifikat za pristup sistemu. Za razmjenu poslovnih podataka koristi se standardni PKI (*Public Key Infrastructure*). Ovaj mehanizam omogućava autorizaciju transakcije i naknadnu identifikaciju  *učesnika na aukciji* koji je unio podatke u *aukcionu platformu,*  ili je realizovao konkretne operacije. Sve operacije sprovedene preko sistema  *aukcione platforme*  registruju se sa podacima o *učesniku na aukciji*  i *vremenom upisanim na poruci*.

Svaki *učesnik na aukciji* se obavezuje da postupa u skladu sa svim sigurnosnim pravilima koja su navedena u  *Aukcionim pravilima*. *Učesnik na aukciji* se posebno obavezuje da vodi računa o sljedećim aspektima:

* *Korisnik*  *aukcione platforme* koji je ovlašten da podnese  *aukcione ponude* čuva svoj privatni ključ na takav način da nijedna druga osoba nema pristup tom ključu.
* *Korisnik*  *aukcione platforme* koji je ovlašten da podnese  *aukcionu ponudu*, dužan je da koristi svoj privatni ključ i sertifikat isključivo za komunikaciju u skladu sa  *Aukcionim pravilima.*

• *Korisnik*  *aukcione platforme* koji je ovlašten da podnese  *aukcione ponude* dužan je da  *Aukcionu kuću* odmah obavijesti o otkrivanju ili potencijalnom otkrivanju njegovog privatnog ključa.

*Aukciona kuća* je ovlaštena da koristi sve podatke o  *učesnicima*  *na aukciji*  i *aukcijama*, te da ih pošalje *operatorima prijenosnih sistema* i objavi ih u skladu sa uslovima ovih *Aukcionih pravila*.

*Operatori prijenosnih sistema* obavezuju se da ni za koje druge svrhe ne koriste, niti da na neki drugi način obrađuju podatke dobijene u skladu sa ovim  *Aukcionim pravilima,*  osim u cilju izvršenja obaveza navedenih u ovim pravilima. *Operatori prijenosnih sistema* ne smeju obelodaniti podatke bilo kom trećem licu, osim licima koja u skladu sa zakonom imaju pravo da zahtijevaju podatke, a koja su na odgovarajući način preuzela obavezu o povjerljivosti tih podataka.

**Član 13.4**  **Mjerodavno pravo i**  **rješavanje sporova**

Za ova *Aukciona pravila* mjerodavno je pravo Republike Srbije.

U slučaju sporova koji mogu da se jave usljed primjene *Aukcionih pravila* ili zbog njihovog kršenja, ukidanja ili proglašenja nevažećim, *Aukciona kuća* i *učesnik na tržištu* treba da rade na pronalaženju obostrano prihvatljivog rješenja. Strana koja se poziva na postojanje razloga za spor dužna je da drugoj strani dostavi obrazloženo obavještenje o postojanju razloga za spor u kom će biti naveden član iz u govora i *Aukcionih pravila* koji je prekršen, uz pozivanje druge strane da sporazumno riješe spor.

U slučaju da *Aukciona kuća* i *učesnik na tržištu* u roku od trideset (30) dana od prvog obavještenja o razlogu za spor ne postignu prihvatljivo rješenje mirnim putem, ugovorne strane su saglasne da spor bude riješen pred Privrednim sudom u Beogradu.

Mesto realizacije svih obaveza *učesnika na tržištu* koje su rezultat ugovora je registrovano sjedište Aukcione kuće.

**Član 13.5 Period važenja, stupanje na snagu i izmjene i dopune Aukcionih pravila**

*Aukciona pravila* stupaju na snagu nakon što ih odobre nadležna regulatorna tijela, a primjenjuju se za raspodjelu  *kapaciteta* za 2022. i nadalje u oba smjera na granici Srbija - Bosna i Hercegovina.

Principi *Aukcionih pravila* se mogu mijenjati, a  *učesnik na aukciji* će biti unaprijed obaviješten o njihovim izmjenama i dopunama*.*

Prije nego što postanu važeća, za *Aukciona pravila* te moguće izmjene i dopune mora se dobiti saglasnost regulatornih tijela.

Ukoliko se neka odredba iz ovih *Aukcionih pravila* proglasi nevažećom, nelegalnom ili neprovodivom po osnovu arbitražne, sudske ili regulatorne odluke, primjena, punovažnost, legalnost preostalih odredbi iz ovih pravila ni na koji način neće biti narušena.

Isto važi i u slučaju nenamjernih razlika u samim *Aukcionim pravilima*.

Moguće izmjene i dopune *Aukcionih pravila* u dijelu koji se odnosi na godišnje  *aukcije* moraju biti objavljene na internet stranici  *Aukcione kuće* najkasnije 10 dana prije stupanja na snagu tih izmjena i dopuna. Pored toga, svi  *učesnici na aukciji*  koji su u *aukciji*  već dobili *obećani kapacitet*  ili *dodijeljeni kapacitet* o pripremljenim izmjenama i dopunama moraju da budu obaviješteni pismenim putem. *Aukciona pravila* za godišnje  *aukcije* mogu se mijenjati samo u vidu izmjena i dopuna koje reflektuju izmjene u opće obavezujućim propisima  *EU*, *Ugovoru o*  *Energetskoj*  *zajednici* ili nacionalnim propisima.

*Aukciona kuća* je dužna da, najkasnije 5 dana prije dana utvrđenog za objavljivanje *ponuđenih kapaciteta*  na svojoj internet stranici, u dijelu koji se odnosi na mjesečne  *aukcije*, objavi moguće izmjene i dopune *Aukcionih pravila*, koje mogu da stupe na snagu tek za sljedeću mjesečnu  *aukciju*.

Pri pristupanju *aukciji* po objavljivanju izmjena i dopuna *učesnik na aukciji* prihvata da poštuje važeću verziju  *Aukcionih pravila*  *-*  onu koja je na snazi.

**Član 13.6**  **Lista**  **aneksa**

Aneks 1 Ugovor

Aneks 2 Spisak kontakt osoba

Aneks 3Zahtjev za prijenos prava na kapacitet u slučaju rezervne procedure

Aneks 4 Alternativni postupak za godišnje i mjesečne aukcije

Aneks 5 Postupak podnošenja prigovora

Aneks 6 Izjava o preuzimanju i korištenju elektronskog sertifikata

Aneksi čine sastavni dio *Aukcionih pravila*.

**Aneks 1 Ugovor o učešću u aukcijama za**  **raspodjelu prava na korištenje prekograničnog prijenosnog kapaciteta**

1 . Akcionarsko društvo „Elektromreža Srbije” Beograd, Ul. Kneza Miloša 11, matični broj 20054182, PIB 103921661 (u daljem tekstu: Aukciona kuća ili EMS AD), koje zastupa Aleksandar Kurćubić, izvršni direktor za upravljanje i tržište (ovlaštenje generalnog direktora EMS AD broj \_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_godine)

2 . XXXXX, u \_\_\_\_\_\_\_\_\_\_Ul.\_\_\_\_\_\_\_, matični broj \_\_\_\_\_\_\_\_, PIB \_\_\_\_\_\_, EIC \_\_\_\_\_\_\_\_\_\_\_ (u daljem tekstu: učesnik na tržištu), koje zastupa \_\_\_\_\_\_\_\_\_\_\_\_\_\_ (funkcija lica ovlaštenog za zastupanje),

zaključuju:

**Ugovor o učešću u aukcijama za raspodjelu prava na korištenje prekograničnog prijenosnog kapaciteta**

(u daljem tekstu: Ugovor)

**Član 1.**

**Predmet ugovora**

Ovim ugovorom *Aukciona kuća* i *učesnik na tržištu* uređuju svoje međusobne odnose u pogledu ostvarivanja prava *učesnika na tržištu* na učešće u *aukcijama* za raspodjelu prijenosnih kapaciteta na granici između zona trgovanja EMS AD Beograd i NOSBiH te prava i obaveza za slučaj dodjele kapaciteta na *aukciji*, u skladu sa *Pravilima za godišnje i mjesečne aukcije za raspodjelu prijenosnih kapaciteta na granici između zona trgovanjaEMS AD Beograd (“EMS”) i Nezavisnog operatora sistema u Bosni i Hercegovini (“NOSBiH”) za 20\_\_ godinu*.

Aukciona pravila su objavljena na internet stranici Aukcione kuće [www.ems.rs](http://www.ems.rs)  i čine sastavni dio ovog ugovora.

Pojmovi upotrebljeni u ovom ugovoru imaju isto značenje kao u Definicijama Aukcionih pravila.

**Član 2.**

**Izjava učesnika na tržištu**

*Učesnik na tržištu* izjavljuje da je u potpunosti upoznat sa *Aukcionim pravilima* i obavezuje se da poštuje i neopozivo prihvati, bez ikakvih rezervi i ograničenja, sve odredbe *Aukcionih pravila*, kao i moguće objavljene naknadne izmjene i dopune *Aukcionih pravila* o kojima će *Učesnik na tržištu* biti blagovremeno obaviješten, u skladu sa članom 13.5 *Aukcionih pravila*.

*Učesnik na tržištu* garantuje da su podaci iz Dodatka 1 ovog ugovora, tačni i potpuni.

*Učesnik na tržištu* izjavljuje i da je registrovan u skladu sa zakonima države iz koje potiče, da nije bankrotirao, da se protiv njega ne vodi postupak likvidacije, da se protiv njega ne vodi sudski ili neki drugi postupak koji bi mogao da ugrozi ispunjavanje uslova navedenih u *Aukcionim pravilima*, kao i da nema neizmirenih dugovanja prema *Aukcionoj kući* ili NOSBiH-u.

**Član 3.**

**Obaveze Aukcione kuće i učesnika na tržištu**

Aukciona kuća i učesnik na tržištu se obavezuju da profesionalno izvrše svoje dužnosti i da postupaju u skladu sa svojim obavezama određenim Ugovorom i Aukcionim pravilima koja čine sastavni dio ovog Ugovora.

**Član 4.**

**Mjerodavno pravo i rješavanje sporova**

Za ovaj ugovor mjerodavno je pravo Republike Srbije.

U slučaju sporova koji mogu da se jave usljed primjene ugovora i *Aukcionih pravila* kao njegovog sastavnog dijela ili zbog kršenja, ukidanja ili proglašenja tih pravila nevažećim, *Aukciona kuća* i *učesnik* na tržištu trebaju učiniti sve kako bi pronašli obostrano prihvatljivo rješenje. Strana koja se poziva na postojanje razloga za spor dužna je da drugoj strani dostavi obrazloženo obavještenje o postojanju razloga za spor u kom će biti naveden član iz *Ugovora* i *Aukcionih pravila* koji je prekršen, uz pozivanje druge strane da sporazumno riješe spor.

U slučaju da *Aukciona kuća* i *učesnik* na tržištu ne postignu prihvatljivo rješenje mirnim putem u roku od trideset (30) dana od prvog obavještenja o razlogu za spor, ugovorne strane su saglasne da spor bude riješen pred Privrednim sudom u Beogradu.

Mesto realizacije svih obaveza *učesnika na tržištu* koje su posljedica ovog ugovora je registrovano sjedište *Aukcione kuće*.

**Član 5.**

**Povjerljivost podataka**

Strane su saglasne da se obaveze definisane u ovom ugovoru i informacije date u toku njegove realizacije smatraju povjerljivim i neće ih objavljivati niti otkrivati bilo kom trećem licu.

Ukoliko je neophodno da se takva informacija dostavi državnim organima, organizacijama i institucijama, odnosno organima međunarodnih organizacija, čiji su članovi Republika Srbija ili EMS AD, svaka strana će prije dostavljanja bilo koje informacije, o tome obavijestiti drugu stranu u pisanoj formi.

**Član 6.**

Spisak ovlaštenih zastupnika *učesnika na tržištu* (Dodatak 1) sastavni je dio *Ugovora*. Svaki *učesnik na*  *tržišu* može da promijeni svoj spisak ovlaštenih predstavnika ili druge podatke navedene u Dodatku 1 *Ugovora* dostavljanjem validno potpisanog Dodatka 1 *Ugovora*  *Aukcionoj kući.*

**Član 7.**

Ovaj ugovor stupa na snagu nakon što ga potpišu ovlašteni zastupnici  *učesnika na tržištu* i *Aukcione kuće*, a prestaje da važi 31.12.20\_\_.

Ovaj ugovor je sačinjen u 3 (tri) istovjetna primjeraka, od kojih su po 2 (dva) za *Aukcionu kuću*, a 1 (jedan) za *učesnika na tržištu*.

Za *učesnika na tržištu*

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

Za EMS AD Beograd

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

**Dodatak uz Aneks 1**

**Spisak ovlaštenih predstavnika učesnika na tržištu**

*Učesnik na tržištu* imenuje sljedeća lica koja su ovlaštena da postupaju u njegovo ime

- za potpisivanje *Ugovora*

|  |  |  |  |  |
| --- | --- | --- | --- | --- |
| **Ime i prezime** | **Telefonski broj** | **Broj mobilnog telefona** | **Broj faksa** | **Elektronska pošta** |
|  |  |  |  |  |
|  |  |  |  |  |

- za potpisivanje izjave o preuzimanju i korištenju elektronskog sertifikata (Aneks 6) za registrovanog *učesnika na*  *tržištu,*  u skladu sa *Aukcionim pravilima*.

|  |  |  |  |  |
| --- | --- | --- | --- | --- |
| **Ime i prezime** | **Telefonski broj** | **Broj mobilnog telefona** | **Broj faksa** | **Elektronska pošta** |
|  |  |  |  |  |
|  |  |  |  |  |

- za podnošenje *aukcionih ponuda Aukcionoj kući*, uključujući i podnošenje *aukcionih ponuda* u slučaju alternativnih mjesečnih *aukcionih procedura* (u skladu sa Aneksom 4)

|  |  |  |  |  |
| --- | --- | --- | --- | --- |
| **Ime i prezime** | **Telefonski broj** | **Broj mobilnog telefona** | **Broj faksa** | **Elektronska pošta** |
|  |  |  |  |  |
|  |  |  |  |  |
|  |  |  |  |  |

- za finansijska pitanja

|  |  |  |  |  |
| --- | --- | --- | --- | --- |
| **Ime i prezime** | **Telefonski broj** | **Broj mobilnog telefona** | **Broj faksa** | **Elektronska pošta** |
|  |  |  |  |  |
|  |  |  |  |  |

|  |  |
| --- | --- |
| **Adresa za dostavljanje ugovora:** |  |
| **Adresa za dostavljanje predračuna/računa:** |  |
| **Elektronska adresa za slanje predračuna/računa:** |  |

*Učesnik na tržištu* izjavljuje da je svaki *korisnik*  obučen i da je dobio uputstva u skladu sa važećim *Aukcionim pravilima*a.

*Učesnik na tržištu* se obavezuje da će *Aukcionu kuću* odmah obavijestiti o izmjenama podataka iz ovog formulara.

Datum : Za *učesnika na*  *tržištu*

\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

**Aneks 2 Spisak kontakt osoba**

Učesnici na tržištu *Aukcionoj kući* Ugovor (vidjeti Aneks 1) moraju dostaviti na sljedeću adresu:

**EMS AD Beograd**

**Aukciona kuća/ Direkcija za poslove tržišta električne energije**

**Vojvode Stepe 412**

**11040 Beograd**

**Srbija**

Za lične dostave na gore navedenu adresu, arhiva je otvorena radnim danima od 09:00h do 14:00h (SEV).

Potvrda koju izdaje arhiva *Aukcione kuće* potvrđuje samo dan i vrijeme prijema dokumenta, a ne da li je dokument ispravan i kompletan.

U slučaju provođenja rezervne procedure za prijenos prava na *kapacitet učesnik na aukciji* mora da dostavi  **Zahtjev za prijenos prava na kapacitet u slučaju rezervne procedure** (vidjeti Aneks 3) na sljedeći broj faksa, kao i njegov skenirani primjerak na sljedeću adresu elektronske pošte:

**EMS : + 381 11 3970 695** [**alokacija@ems.rs**](mailto:alokacija@ems.rs)

*Učesnik na aukciji* može da koristi druge vrste komunikacije sa  *Aukcionom kućom* preko sljedećih brojeva faksa i kontakata:

**Aukciona pravila**

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Marko Janković  Nikola Tošić | + 381 11 39 57 028  + 381 11 39 57 176 | [marko.jankovic@ems.rs](mailto:marko.jankovic@ems.rs)  [nikola.tosic@ems.rs](mailto:nikola.tosic@ems.rs) | + 381 11 39 70 695 |

**Registracija učesnika na tržištu i finansijska pitanja**

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Jelena Pejović  Jasmin Ličina | + 381 11 39 57 112 | [jelena.pejovic@ems.rs](mailto:jelena.pejovic@ems.rs)  [jasmin.licina@ems.rs](mailto:jasmin.licina@ems.rs) | + 381 11 39 70 695 |

**Prijenos prava na kapacitet**

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Aukciona kuća  (TO BE FILLED IN ) | + 381 11 30 91 876 | [alokacija@ems.rs](mailto:alokacija@ems.rs) | + 381 11 39 70 695 |

[**Aukciona platforma**](#bookmark11) **– korisnička podrška (operatori**  **aukcione platforme)**

– operativne aktivnosti za mjesečne i godišnje *aukcije* i druga operativna pitanja

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Jovana Drašković  Dušan Babić | + 381 11 30 91 876  + 381 11 39 57 360 | [jovana. draskovic@ems.rs](mailto:jovana.draskovic@ems.rs)  [dusan .babic@ems.](mailto:dusan.babic@ems.rs) [rs](mailto:dusan.babic@ems.rs)  [alokacija@ems.rs](mailto:alokacija@ems.rs) | + 381 11 39 70 695 |

[**Aukciona platforma**](#bookmark11) **– informatička podrška**

– Pristup informacionom sistemu, elektronski sertifikati (tokeni)

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Jovana Tekić Novaković  Svetlana Blagojević | +381113957100  +381113957066 | [jovana.tekicnovakovic@ems.rs](mailto:jovana.tekicnovakovic@ems.rssvetlana.blagojevic@ems.rs )  [svetlana.blagojevic@ems.rs](mailto:jovana.tekicnovakovic@ems.rssvetlana.blagojevic@ems.rs ) | + 381 11 39 70 695 |

**Finansijska pitanja**

|  |  |  |  |
| --- | --- | --- | --- |
| **Ime i prezime** | **Broj telefona** | **Elektronska pošta** | **Broj faksa** |
| Jelena Pejović  Jasmin Ličina | + 381 11 39 57 112 | [jelena.pejovic@ems.rs](mailto:jelena.pejovic@ems.rs)  [jasmin.licina@ems.rs](mailto:jasmin.licina@ems.rs) | + 381 11 39 70 695 |

**Aneks 3 - Zahtjev za prijenos prava na kapacitet u slučaju rezervne procedure**

**Ovaj obrazac se dostalja na sljedeći broj faksa:**

**+ 381 11 3970 695**

**Skenirani primjerak obrasca se dostavlja na sljedeću adresu elektronske pošte:** [**alokacija@ems.rs**](mailto:alokacija@ems.rs)

Zahtjev se podnosi dana: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Zahtjev za prijenos prava na *kapacitet***  **je obavezujući za oba**  ***učesnika na aukciji /***  ***strane odgovorne za interkonektivne razmjene***

|  |  |  |  |
| --- | --- | --- | --- |
| **Granica/smjer** | **Identifikacioni broj *aukcije*** | **Period korištenja prava na *kapacitet*** | **Dodijeljeni *kapacitet*** |
|  |  | **dd.mm.gggg. – dd.mm.gggg.** | **MW** |
| **BiH – Srbija** |  |  |  |
| **Srbija - BiH** |  |  |  |

Potvrda prijenosa prava na *kapacitet*

|  |  |  |
| --- | --- | --- |
|  | **Prenosilac *kapaciteta*** | **Primalac k*apaciteta*** |
| **Naziv preduzeća** |  |  |
| ***EIC kod*** |  |  |
| **Ime ovlaštene osobe** |  |  |
| **Telefon** |  |  |
| **Faks** |  |  |
| **Elektronska pošta** |  |  |
| **Potpis i pečat** |  |  |

Potvrda EMS-a kao aukcione kuće

|  |  |
| --- | --- |
| **Ovlaštena osoba** |  |
| **Datum izdavanja potvrde** |  |
| **NAPOMENE** |  |
| **Potpis i pečat** |  |

**Aneks 4 Alternativni postupak za godišnje i mjesečne aukcije**

U slučaju tehničkih problema specifična pravila za godišnje i mjesečne  *aukcije* koje se organizuju elektronskim putem u korisničkom okruženju  *aukcione platforme,*  kao što je navedeno u Odjeljku 6 i Odjeljku 7 *Aukcionih pravila,*  mogu biti zamijenjena postupkom koji je odredila  *Aukciona kuća* u vidu alternativnih pravila detaljno navedenih u ovom aneksu 4. *Aukciona kuća* je dužna da sve  *učesnike na aukciji* obavijesti o primjeni alternativne godišnje ili mjesečne  *aukcione* procedure, dopisom preko  *aukcione platforme,* kao i elektronskom poštom.

Zamjena člana 6.1 i člana 7.1 koji se odnose na aukcione ponude za rezervisanje *kapaciteta*

Da bi mogli da učestvuju u postupku godišnjih ili mjesečnih *aukcija*,  *učesnici na aukciji* svoje *aukcione ponude* moraju da dostave isključivo faksom (broj faksa  **+ 381 11 3970 695**). *Aukciona kuća* nije odgovorna za bezbjednost i čitljivost podataka dostavljenih faksom.

*Aukcione ponude* moraju da se dostave do krajnjeg roka za dostavljanje *aukcionih ponuda* za godišnje  *aukcije* ili do krajnjeg roka za dostavljanje *aukcionih ponuda* za mjesečne  *aukcije,*  i to na broj faksa  *Aukcione kuće* koji je naveden u Dodatku V ovog Aneksa 4.

Svaki *obrazac ponude* sa  *aukcionim ponudama* (što je prikazano u dodacima A i B Aneksa 4) mora da sadrže sljedeće jasne i čitljive specifikacije:

a ) identifikaciju  *učesnika na aukciji* koji podnosi  *aukcione ponude* (naziv  *učesnika na aukciji,*  njegov jedinstveni  *EIC kod),*  ime lica koje je u registracionom formularu  *učesnik na aukciji* naveo kao ovlašteno za dostavljanje *aukcione ponude.*

b ) specifikaciju granice i smjera.

v ) *aukcione ponude* sa sljedećim specifikacijama:

i. iznos k*apaciteta* koji se dodjeljuje u MW bez decimala; minimalan iznos jedne  *aukcione ponude je* 1 MW;

(Maksimalni iznos jedne  *aukcione ponude* za granicu i smjer je 70 MW ili je jednak  *ponuđenom kapacitetu* u slučajau kada je *ponuđeni kapacitet* manji od 70 MW. )

ii. *cijena iz aukcione ponude* u EUR/MW po satu sa najviše dvije decimale. (*Cijena iz aukcione ponude*  mora da ima vrijednost veću od nule. )

Svaki *učesnik na aukciji može* da dostavi najviše 10 (deset) *aukcionih ponuda* za jednu granicu i smjer.

g ) potpis osobe čije ime je navedeno u  *obrascu ponude* te pečat  *učesnika na aukciji*.

*Obrazac ponude: Aukcione ponude* koje sadrže sve podatke navedene u prethodnom tekstu moraju da se dostave, bez izuzetka, na obrascu koji je dat u Dodatku A (godišnje  *aukcije*) ili Dodatku B (mjesečne  *aukcije*) Aneksa 4. *Obrasci ponude/aukcione ponude* su obavezujuće i ne mogu se mijenjati nakon što su dostavljene. *Učesnik na aukciji* može da povuče svoju  *aukcionu ponudu*. Izjavu o povlačenju  *Aukciona kuća* treba da primi u pisanom obliku do krajnjeg roka za dostavljanje *aukcionih ponuda* za godišnje  *aukcije* ili do krajnjeg roka za dostavljanje *aukcionih ponuda* za mjesečne  *aukcije*. Krajnji rokovi za dostavljanje *aukcionih ponuda*  definisani su u *Kalendaru*  *godišnje aukcione procedure* i *Kalendau*  *mjesečnih aukcionih procedura*.

*Obrasci ponude* ili pojedinačne  *aukcione ponude* (*Aukcione ponude* su važeće nezavisno jedna od drugoj. ) koje ne ispunjavaju zahtjeve navedene u ovom aneksu biće isključene iz daljeg postupka, odnosno neće biti uzete u razmatranje. Ako neki  *učesnik na aukciji* dostavi dva  *obrasca ponude* sa različitim  *aukcionim ponudama* za istu granicu i smjer, oba  *obrasca ponude* se isključuju iz daljeg postupka i neće biti uzeti u razmatranje*.*

*Učesnik na aukciji* je odgovoran za dokaz o pravovremenom dostavljanju  *aukcionih ponuda,*  odnosno izjave  *aukcionoj kući* o povlačenju  *aukcione ponude*.

Zamjena člana 6.3 i člana 7.3 koji se odnose na obavještenje o rezultatima  *aukcije*

Dva *radna dana* poslije krajnjeg roka za objavu rezultata  *godišnje aukcije* ili dva radna dana poslije krajnjeg roka za objavu rezultata  *mjesečnih aukcija* za granicu i sve smjerove za koje su  *aukcione ponude* razmatrane,  *Aukciona kuća* će svim  *učesnicima na aukciji* čije su  *aukcione ponude* razmatrane faksom dostaviti sljedeće informacije (krajnji rokovi su navedeni u  *Kalendaru godišnje aukcione procedure* i *Kalendaru mjesečnih aukcionih procedura*):

* specifikaciju granice i smjera
* *rezervacioni period*
* *obećani kapacitet*  *učesniku na aukciji* u MW za  *rezervacioni period*
* *aukcionu cijenu.*

Izuzetak:

U slučaju da su *aukcione ponude učesnika na aukciji* izuzete iz razmatranja, *aukciona kuća* je dužna da mu bez odlaganja dostavi samo obavještenje o odbijanju i razlozima za odbijanje njegove  *aukcione ponude*.

Rezultate godišnjih ili mjesečnih  *aukcija Aukciona kuća* objavljuje na svojoj internet stranici (<http://www.ems.rs>) za svaku granicu i smjer i to pet  *radnih dana* od krajnjeg roka za objavu rezultata godišnje  *aukcije* ili pet  *radnih dana* od krajnjeg roka za objavu rezultata mjesečnih  *aukcija* *.*  (Krajnji rokovi su navedeni u *Kalendaru godišnje aukcione procedure* i *Kalendaru mjesečnih aukcionih procedura*).

Ta objava treba da sadrži sljedeće podatke:

* ukupni  *obećani*  *kapacitet*
* ukupni zahtijevani  *kapacitet*
* *aukcionu cijenu*
* broj  *učesnika na aukciji*  koji su učestvovali u  *aukciji*
* broj *učesnika na aukciji* koji su dobili *obećani kapacitet*
* broj *aukcionih ponuda*  pristiglih na *aukciju*
* listu *učesnika na aukciji* koji su dobili  *kapacitet*
* grafik cijena iz ponuda, odnosno tabelarni prikaz cijena iz ponuda.

**Dodatak A**

**Ovaj formular se dostavlja na sljedeći faks: +381 11 3970 695**

**Obrazac ponude za godišnju**  ***aukciju***  **– . godina**

|  |  |
| --- | --- |
| **Ime *učesnika na aukciji*** |  |
| ***EIC kod učesnika na aukciji*** |  |
| **Ime osobe ovlaštene da dostavi *aukcionu ponudu*** |  |

|  |  |
| --- | --- |
| **Iz** | **BiH** |
| **Za** | **Srbiju** |

|  |  |  |  |
| --- | --- | --- | --- |
| **Ponuda br.** | **Identifikator** | **MW** | **EUR /MW po satu** |
| 1 | BARS1 |  |  |
| 2 | BARS1 |  |  |
| 3 | BARS1 |  |  |
| 4 | BARS1 |  |  |
| 5 | BARS1 |  |  |

|  |  |
| --- | --- |
| **Iz** | **Srbije** |
| **Za** | **BiH** |

|  |  |  |  |
| --- | --- | --- | --- |
| **Ponuda br.** | **Identifikator** | **MW** | **EUR /MW po satu** |
| 1 | RSBA1 |  |  |
| 2 | RSBA1 |  |  |
| 3 | RSBA1 |  |  |
| 4 | RSBA1 |  |  |
| 5 | RSBA1 |  |  |

Datum:

\_\_\_\_\_\_\_\_\_\_\_\_\_\_\_\_\_\_\_\_\_

Potpis

**Dodatak B**

**Ovaj formular se dostavlja na sljedeći faks: +381 11 3970 695**

**Obrazac ponude za mjesečne *aukcije***  **–**  *naziv mjeseca*  **. godine**

|  |  |
| --- | --- |
| **Ime *učesnika***  ***na aukciji*** |  |
| ***EIC kod učesnika***  ***na aukciji*** |  |
| **Ime osobe ovlaštene da dostavi *aukcionu ponudu*** |  |

|  |  |
| --- | --- |
| **Iz** | **BiH** |
| **Za** | **Srbiju** |

|  |  |  |  |
| --- | --- | --- | --- |
| **Ponuda br.** | **Identifikator** | **MW** | **EUR /MW po satu** |
| 1 | BARS1 |  |  |
| 2 | BARS1 |  |  |
| 3 | BARS1 |  |  |
| 4 | BARS1 |  |  |
| 5 | BARS1 |  |  |

|  |  |
| --- | --- |
| **Iz** | **Srbije** |
| **Za** | **BiH** |

|  |  |  |  |
| --- | --- | --- | --- |
| **Ponuda br.** | **Identifikator** | **MW** | **EUR /MW po satu** |
| 1 | RSBA1 |  |  |
| 2 | RSBA1 |  |  |
| 3 | RSBA1 |  |  |
| 4 | RSBA1 |  |  |
| 5 | RSBA1 |  |  |

Datum:

\_\_\_\_\_\_\_\_\_\_\_\_\_\_\_\_\_\_\_\_\_

Potpis

**Dodatak V**

U slučaju da se koriste alternativne godišnje ili mjesečne aukcione procedure saglasno Aneksu 4, *učesnici na aukcijama*  moraju da dostave *obrasce ponude* (Dodatak A ili Dodatak B) na sljedeći faks:

**+381 11 3970 695**

Bilo koje *aukcione ponude*  dostavljene na neki drugi broj faksa EMS-a smatraće se nevažećim i ništavnim i neće se uzimati u razmatranje.

**Aneks 5 Postupak podnošenja prigovora**

Ukoliko *učesnik na aukciji* zaključi da su  *Aukciona pravila* prekršena usljed netačnog obračuna, netačnog rezultata provjere podataka ili netačne evaluacije podataka u  *aukcionoj platformi*, *on* ima pravo da preko svog predstavnika podnese prigovor. Prigovor se dostavlja jednom od operatora  *aukcione platforme* navedenih u listi kontakt osoba (vidjeti Aneks 2) faksom sa potpisanom porukom, elektronski potpisanom elektronskom porukom, ili preporučenom poštom, a mora da sadrži:

* datum,
* identifikaciju *učesnika na aukciji*
* ime , adresu elektronske pošte i telefon kontakt osobe *učesnika na aukciji*
* kratak opis situacije (predmet prigovora)
* detaljan opis situacije
* valjane dokaze, ako postoje (kao što su podaci preuzeti iz dnevnika, evidencije u komunikaciji, itd.).

Operatori *aukcione platforme* će elektronskom poštom potvrditi prijem takvog prigovora.

*Aukciona kuća* na taj prigovor mora odgovoriti u roku od 5 (pet) dana.

Prigovor ne odlaže objavljivanje i potvrdu rezultata relevantne mjesečne ili godišnje  *aukcije*.

Naprijed navedene odredbe ne utiču na pravo *učesnika na aukciji* da, u skladu sa zakonom, nadležnom regulatornom tijelu podnese žalbu.

**Aneks 6 Izjava o preuzimanju i korištenju**  **elektronskog sertifikata**

Za:

|  |  |
| --- | --- |
| **Ime *učesnika na aukciji*** |  |
| **Adresa, zemlja** |  |
| **Ime osobe ovlaštene da potpiše ovu izjavu** |  |

**I**

U Odjeljku 5 *Aukcionih pravila* propisani su uslovi korištenja elektronskih sertifikata. Svrha ovog dokumenta je da  *učesniku na aukciji* omogući komunikaciju sa  *aukcionom*  *platformom* prilikom korištenja elektronskog sertifikata.

**II**

Elektronski sertifikat ne identifikuje nekog specifičnog *korisnika,* već samo identifikuje i prepoznaje  *učesnika na aukciji* kao pravno lice ili preduzetnika.

**III**

*Učesnik na aukciji* izjavljuje da je implementirao tehnički uređaj u cilju komunikacije sa  *aukcionom platformom (*putem web brauzera, ili web servisa) kako bi izvršio transakcije i preuzeo obaveze navedene u  *Aukcionim pravilima*.

**IV**

Od dana u kojem su predstavnci  *učesnika na aukciji* potpisali ovaj dokument, sve transakcije tog  *učesnika na aukciji* u vezi sa korištenjem  *aukcione platforme* koje su identifikovane preko njegovog elektronskog sertifikata, obavezuju tog  *učesnika na aukciji* bez obzira koji od ovlaštenih predstavnika imenovanih u Dodatku Aneksa 1 *Aukcionih pravila* (Registracioni formular) ih je izvršio.

**V**

*Učesnik na aukciji* izjavljuje da je preuzeo sljedeće elektronske sertifikate:

Specifikacija tokena ili sertifikata:

Hardver br.:

Sertifikat br. :

Važi do: \_\_\_\_\_\_\_\_\_\_\_\_\_\_\_\_\_\_\_

**VI**

U slučaju gubitka, oštećenja tokena ili kompromitovanja elektronskog sertifikata, *učesnik na aukciji* je obavezan da bez odlaganja o tome obavijesti  *Aukcionu kuću,*  a  *ona* će taj sertifikat odmah opozvati.

Datum:

Za EMS AD Beograd kao *Aukcionu kuću* Za  *učesnika na aukciji*

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Potpis Potpis